
A program felfogás és szemléletmódja: Magyarország Alaptörvényének értékeit figyelembe véve az Óvodai nevelés országos alapprogramban és a Köznevelési Törvényben megfogalmazott szabályzókra épít.
„Gyermekekkel foglalkozni, az minden bizonnyal a leghálásabb munka, mi a földön osztályrészünkül jutott, de saját tökéletesítésünket is ez mozdítja előre.”
/Brunszvik Teréz emlékirata/
Köszöntöm mindazokat, akik e programot kezükbe veszik, megismerkednek vele, s úgy gondolják, hogy legféltettebb kincsük, gyermekük nevelését a program szerint dolgozó óvodapedagógusokra bízzák. 

A Pedagógiai Programunkban foglaltak az alapja és egyben meghatározója annak a közös értékrendnek, melyet minden dolgozónak követnie kell az intézménybe járó gyermekek sikeres, pozitív kimenetelű nevelése, fejlesztése érdekében. Intézményünkben hangsúlyos a gyermekközpontúság, a gyermekek tisztelete, a játék, mint az óvodáskorú gyermek legfontosabb tevékenysége.
Fülöpszállás, 2024. augusztus 16.                         

                                                                                                Dr. Polereczkiné Nagy Ildikó
                                                                                                         igazgató
	Tartalomjegyzék

	 Borító
	1.

	 Köszöntő
	2.

	 Tartalomjegyzék
	3.

	 1. Az intézmény adatai
	4.

	 2. Óvodánk bemutatása, küldetés nyilatkozatunk
	5.

	
	2.1 Óvodánk bemutatása
	5.

	
	2.2 Küldetés nyilatkozatunk
	6.

	 3. A program nevelési céljai, alapelvei
	7.

	
	3.1 Cél
	7.

	
	3.2 Nevelési kép
	7.

	
	3.3 Közös alapelvek
	8.

	 4. Gyermekkép, óvodakép, nevelési rendszerünk
	9.

	
	4.1 Gyermekkép
	9.

	
	4.2 Óvodakép
4.3 Pedagóguskép, intézményi jövőkép                                                                                                                                        
	9.

	 5. A program megvalósításához szükséges feltételek
	11.

	
	5.1 Tárgyi feltételek, személyi erőforrás
	11.

	
	5.2 Az óvodai élet tervezése
	12.



	 6. Az óvodai nevelés célja                                                                                            
	     14.

	 7. Az óvodai nevelés feladatai
	15.

	
	7.1 Az egészséges életmód alakítása, egészségfejlesztési program
	16.

	
	7.2 Az érzelmi, az erkölcsi és a közösségi nevelés
	23.

	
	7.3 Az anyanyelvi kommunikációs nevelés
	25.

	 8. Az óvodai élet tevékenységkerete
	27.

	
	8.1 A Játék
	27.

	
	8.2 Munka jellegű tevékenységek
	33.

	
	8.3 A tevékenységekben megvalósuló tanulás
	35.

	
	8.4 A külső világ tevékeny megismerése
	37.

	
	8.5 Verselés, mesélés
	43.

	
	8.6 Ének, zene, énekes játék, gyermektánc
	47.

	
	8.7 Rajzolás, festés, mintázás, kézimunka
	50.

	
	8.8 Mozgás
	54.

	 9. Hagyományrendszerünk
	58.

	10. Sajátos feladataink
	61.

	11. Különleges bánásmódot igénylő gyermekek nevelése

12. Intézményi belső ellenőrzési csoport működtetése
13. Tervezés, szakmai dokumentumok, mérés, ellenőrzés, értékelés                                                                                       
	64.

     66.            
     67. 

	14. Az óvoda kapcsolatai
	74.

	 Záradék, Legitimációs záradék
	77.

	 Függelék
	80.


	
	


	1.AZ INTÉZMÉNY ADATAI

Az óvodai nevelés feladatainak ellátásáról, a 2011. évi CXC. törvény 74. § (1) szerint Fülöpszállás Község Önkormányzata gondoskodik. 

A Fülöpszállási Mesevár Óvoda és Bölcsőde néven, 2024. január 1-ei hatállyal a Magyar Államkincstár 1897-2/2023. számú Alapító okirata értelmében Fülöpszállás Községi Önkormányzat az óvoda fenntartója. 
Az óvoda neve: Fülöpszállási Mesevár Óvoda és Bölcsőde
Címe:                6085 Fülöpszállás József Attila u. 3.
Telefon:            78/435-030

Email:               fulopovi@gmail.com
OM azonosító: 202056
Az intézmény alapítója,fenntartója: Fülöpszállás Községi Önkormányzat
Címe:                                                    6085 Fülöpszállás Kossuth u.2.

Telefon:                                                78/435-322

Az intézmény irányító szerve: Fülöpszállás Községi Önkormányzat Képviselő-testülete
Címe:                                         6085 Fülöpszállás Kossuth L. u. 2.
Az intézmény alapfeladata:
· óvodai nevelés
· a többi gyermekkel együtt nevelhető sajátos nevelési igényű gyermekek óvodai nevelése
· gyermekek bölcsődében történő ellátása

Az intézménybe felvehető maximális gyermek létszám: 85 fő
Az intézmény működési illetékességi területe: Fülöpszállás Község közigazgatási területe.
Az intézmény alaptevékenysége:

Az óvoda feladata biztosítani a gyermek óvodai nevelését kötelezően három éves kortól, az iskolába járáshoz szükséges fejlettség eléréséig. Feladatából adódóan alaptevékenységi körében megalapozza, a gyermek személyiségének és képességeinek fejlődését, alkalmassá teszi az iskolai életmódra.
A helyi óvodai nevelési program készítésénél, a felülvizsgálatánál az alábbi jogszabályokat kell figyelembe venni és alkalmazni:

 

· CXC. Törvény a nemzeti köznevelésről

· évi CXXIV. Törvény a nemzeti köznevelésről szóló 2011. törvény módosításáról

· 229/2012. (VIII.28.) Korm. rendelet a nemzeti köznevelésről szóló törvény végrehajtásáról

· 20/2012. (VIII.31.) EMMI rendelete a nevelési-oktatási intézmények működéséről és a köznevelési intézmények névhasználatáról

· 363/2012. (XII.17.) Korm. rendelet az Óvodai nevelés országos alapprogramjáról

· évi LXXIX. Törvény a közoktatásról

· évi I. Törvény a munka törvénykönyvéről

· évi LXXXVI. Törvény a munka törvénykönyvéről szóló 2012. évi I. törvény hatálybalépésével összefüggő átmeneti rendelkezésekről és a törvény módosításokról

Pedagógiai Programunk módosításánál az alábbi dokumentumokat vettük figyelembe:
· 137/2018.(VII.25.) Korm. rendelet az Óvodai nevelés országos alapprogramjának módosításáról

· Alapító Okirat /módosított/- Fülöpszállás Község Önkormányzata
· Országos tanfelügyelet kézikönyv óvodák számára 

· Oktatási Hivatal Útmutató a pedagógusok minősítési rendszeréhez 

· Önértékelési kézikönyv óvodák számára 
Pedagógiai Programunkat a 2011. évi CXC. törvény a nemzeti köznevelésről, 20/2012.(VIII.31.) EMMI Rendelet, a 363/2012. (XII. 17.) Korm. Rendelet az Óvodai Nevelés Országos Alapprogramjáról, valamint 137/2018. (VII. 25.) Korm. rendelet Az Óvodai nevelés országos alapprogramjáról szóló 363/2012. (XII. 17.) Korm. rendelet módosításáról.– alapján felülvizsgáltuk. A jelenlegi módosítást az intézményi önértékelés, valamint a törvényi és az intézményben történt átszervezés tették szükségessé. Tudatos elemző munkát követően felismert hiányosságok korrekciója érdekében kiegészítettük elképzeléseinket.  Programunkban megőrizzük az eddigi gyakorlatunk eredményeit és legjobb tapasztalatait. Nevelőtestületünk minden tagja azonosul az Alapprogramban megfogalmazott alapelvekkel. 

Pedagógiai Programunk biztosítja az óvodapedagógusok pedagógiai nézeteinek és módszertani szabadságának érvényesülését. 
	2.ÓVODÁNK BEMUTATÁSA, KÜLDETÉS NYILATKOZATUNK


2.1. Óvodánk bemutatása
Fülöpszállás község Bács-Kiskun megye középső részén helyezkedik el, az egyik legrégebbi kun település. Az intézmény a település központjában, egy csendes, forgalomtól elzárt, de jól megközelíthető területen helyezkedik el a József Attila utcában. Nagy siker az intézmény történetében, hogy 2020. szeptember 1-én birtokba vettük az új épületünket. 
A 4200m2-es telken fekvő épület alapterülete 676m2 . A 3-6-7 éves korú gyermekek nevelése 3 csoportszobában folyik. Ezek több funkciót töltenek be, itt zajlik a játék, a foglalkozás, étkezés és a délutáni pihenés is. A közlekedőfolyosó egyben a gyermekek öltözője is. Jól felszerelt tornatermünk 62,05 m2-es.  .Rendelkezünk fejlesztő szobával, ahol jól érvényesül az egyéni bánásmód, logopédiai foglalkozások is itt zajlanak. Adottságaink közé tartozik a jól felszerelt nagy alapterületű óvodaudvarunk, ahol végtelen lehetőség nyílik a sokoldalú mozgásra. Udvarunk több funkciónak is megfelel, játszó és mozgásra alkalmas területek is megtalálhatóak. Udvari játékaink minősítettek. 
A családok megváltozott életkörülményeiből adódóan óvodánkban a társadalom valamennyi rétegének gyermeke jelen van. Igyekszünk megfelelni az új társadalmi igényeknek, innovatív és minőségi változásokat kezdeményezünk. A társadalmi és gazdasági környezet gyors változásai nyomán egyre több elvárás fogalmazódik meg az intézményes neveléssel szemben. Mindennapi munkánk során egyre gyakoribb az a tapasztalat, hogy a gyermekek egészséges, élmény gazdag fejlődésében megnőtt a mi felelősségünk. A kialakult versenyhelyzet, a megváltozott pedagógusszerep, a szabad óvodaválasztás, a szakmai autonómia mind hozzájárultak ahhoz, hogy különös figyelmet fordítsunk fejlesztőmunkánkra és partnerközpontú működésünkre.
2.2. Küldetés nyilatkozatunk

„Ne tegyünk semmit kényszerré,ami kényszer nélkül a tiszta öröm forrása a gyermek számára.” (Hermann Alice)
Az óvodapedagógusok kollektív szemléletét jól tükrözi a program céljainak és feladatainak meghatározása. A társadalmi gyakorlatra való felkészítés, az életre való felkészítés, amely magába foglalja a teljes személyiség fejlesztését, a kibontakozó tehetségek gondozását.
A nevelőközösség azonosul a program gerincét alkotó törekvéssel, amely szerint:

· A nevelés gyermekközpontú, amely tevékenységeken keresztül és a tevékenységek által történő nevelést tekinti alapvető feladatának.

· Szemlélete: befogadó, elfogadó.

· Lehetőséget kínál a helyi viszonyok figyelembevételére a helyi igények megvalósítására.
Életkor sajátosságainak figyelembe vétele:
· biológiai érés,
· növekedés,

· pszichikus fejlődés, 
· környezeti hatások következményei az óvodáskorú gyermekek életkori szakaszaiban megnyilvánulnak a gyermek értelmi – érzelmi folyamataiban, gondolkodásában, magatartásában.
Egyéni sajátosságainak figyelembe vétele:
Egyéni fejlődési ütemnek, szociális helyzetének, értelmi – érzelmi fejlettségének képességének, tehetségének, illetőleg hátrányos helyzetének megfelelő egyedi foglalkozás.

A gyermeki tevékenység kedvező feltételinek megteremtése:

1. Derűs légkör – hangulat

2. Pozitív személyi kapcsolat

3. Személyi, tárgyi feltétel.

A nevelés folyamatában közös célok és nevelési feladatok megvalósítására törekvés, a megvalósítás módjában módszertani szabadság érvényesülése. Az óvodapedagógus pozitív emberi tulajdonságai és szakmai igényességének fontossága.

	3. A PROGRAM NEVELÉSI CÉLJAI ÉS ALAPELVEI


 Programunk nevelési céljai és feladatai

3.1. Cél:

· Az óvodai nevelés biztosítsa és segítse elő a gyermek személyiségének kibontakozását, az alkalmazható tudás megszerzését.
· Mindennemű hátrányos megkülönböztetés nélkül biztosítsa a gyermek számára egyéni képességeinek fejlődését, tiszteletben tartva önálló személyiségét. 
· Ne adjon helyet az előítéletek kibontakozásának sem társadalmi, sem nemi, sem egyéb értelemben. 
· Gondoskodó, érzelmi biztonságot nyújtó, örömteli szeretetteljes óvodai légkör teremtse meg a feltételét az eltérő ütemben fejlődő, egyéni sajátosságokat figyelembe vevő, differenciált neveléshez. 
· Biztosítsa a kiemelt figyelmet igénylő integrált, inkluzív nevelését.
· Segítse elő a sikeres iskolai tanulás érdekében a potenciális zavarok megelőzését, tegye őket alkalmassá az alapkultúrák elsajátítására és a kompetenciák kialakulására.
· Környezettudatos magatartás és egészséges életvitel igényének alakítása.
· Legyen a család nevelését kiegészítő intézmény az óvoda, mely biztosítja az esetleges hátrányok csökkentését, valamint egyenlő hozzáférés esélyét minden gyermek számára.
· Hassa át az örömteli játék boldog gyermekkorukat.
3.2. Nevelési kép

· A gyermeki személyiséget tisztelet, elfogadás, szeretet és megbecsülés övezi.
· Minden gyermek egyszeri és megismételhetetlen önálló személyiség, a saját adottságaival, saját elgondolásaival, elképzeléseivel.
· Nevelésünk lehetővé teszi és segíti a gyermek személyiségfejlődését, a gyermek egyéni képességeinek kibontakoztatását.
· A gyermekek harmonikus személyiségfejlődését kizárólag, az eredményeit, erényeit, sikeres és sikertelen próbálkozásait értékelő, esetleges másságát elfogadó környezet segíti.
· A gyermeket, mint fejlődő személyiséget különleges védelem illeti meg.
· A gyermek nevelése elsősorban a család joga és kötelessége, ebben az óvoda kiegészítő szerepet vállal.

Összegzés:

Célunk, hogy gyermekeink megtalálják helyüket az őket körülvevő világban. Főhangsúlyt kap a környezet megismerése, mint élettér, amelyben eligazodni képes a gyermek. Akkor válik sikeres, környezetét, nemzetét szerető emberré, ha megismeri azt. A gyermeki tevékenység szabadsága fontos számunkra, figyelembe vesszük gyermekeink egyéni fejlődési ütemét. Hangsúlyt fektetünk a felzárkóztatásra, egyéni fejlesztésre.
3.3. Közös alapelvek:

A közös alapelvek meghatározzák az óvodai élet céljait és feladatait.
 Ezek a következők:

· Az egyenlő hozzáférés elve az esélyegyenlőtelenségek csökkentését konkrét törvényi előírások formájában is szolgálja.
· Az anyanyelvi nevelés valamennyi tevékenységi forma keretében megvalósítandó feladat.
· Beszélő környezet, a természetes beszéd és kommunikációs kedv fenntartásának, ösztönzésének és a gyermeki kérdések támogatásának kiemelése.
· Az óvodai nevelőmunka a családi nevelésre építve, annak pozitív megerősítésére törekszik.

· Szeretetteljes, barátságos, biztonságot nyújtó, családias légkörben történő nevelés, a gyermekek személyiségének és jogainak teljes körű tiszteletben tartása, a gyermeki másság elfogadása.

· Gyermekközpontú, befogadó szemlélet, differenciált egyéni bánásmód alkalmazása a csoport, a közösség keretein belül.

· Esélyegyenlőség megteremtése a sajátos nevelési igényű gyermekek fejlesztésével, szakember megsegítésével.

· A gyermekek alapvető szükségleteinek kielégítése, a gyermeki önállóság határainak fokozatos szélesítése.

· A külső környezet felé nyitott nevelési légkör megteremtése annak érdekében, hogy a család megismerhesse az óvodai életet.

· A pedagógiai szabadság érvényesítése a törvényi szabályozás szerint, a gyermekek érdekeit figyelembe véve.
· A pedagógiai szabadság érvényesülése során az óvodapedagógus megválaszthatja munkamódszerét a témához illeszkedő kötött, vagy kötetlen formában.
· A nevelési cél a gyermeki aktivitás, motiváltság, kíváncsiság ébrentartása és kielégítése a kreativitás előtérbe helyezése és a kompetencia érzés kialakítása és fenntartása. 

· A gyermeki személyiség kibontakoztatása az egyéni adottságok és lehetőségek figyelembevételével, a fogyatékosság súlyosságához és a gyermek fejlődési üteméhez igazított fejlesztés. 

· A közösségi élet, az együttélés szabályainak, értékeinek, normáinak kialakítása.

· A gyermek – mint fejlődő személyiség – különleges védelme.

· A családdal való kapcsolat kialakítása, fenntartása a gyermek nevelése, fejlődése érdekében.
	4. GYERMEKKÉP, ÓVODAKÉP, PEDAGÓGUSKÉP


4.1.Gyermekkép

Az Óvodai Nevelés Országos Alapprogramja az emberi személyiségből indul ki, abból a tényből, hogy az ember egyedi, mással nem helyettesíthető individuum és szociális lény egyszerre. 
 „A gyermekeket a csoportban azonos jogok és kötelességek illetik meg. Nem zavarhatják egymást, nem lehetnek egymás terhére. „

Óvoda Nevelés játékkal, mesével (Zilahi)
A nevelőmunkánk középpontjában a gyermek áll. A gyermekfejlődő, szellemi, erkölcsi és biológiai értelemben is egyedi személyiség és szociális lény. Fejlődését genetikai adottságok, az érés sajátos törvényszerűségei, a spontán és tervszerűen alkalmazott környezeti hatások együttesen határozzák meg. Mindezen törvényszerűségeket nevelőmunkánk szolgálatába állítva fejlődik a gyermek kreativitása, problémamegoldó képessége, örömmé válik számára a felfedezés, gazdag ismeretanyagot szerezhet, kialakul önálló gondolkodása, az életkornak megfelelő neveltsége. Megfelelő pedagógiai légkörben kialakul az egymás közötti kölcsönös megértés és szeretet, elfogadás, segítőkészség és együttműködés. Harmonikus, tevékeny gyermekközösségek alakulnak, ahol a különbözőség elfogadása mindenkinek természetessé válik. Az óvodai nevelésünk gyermekközpontú, befogadó, a gyermeki személyiség kibontakozásának elősegítésére törekszik, biztosítva minden gyermek számára, hogy egyformán magas színvonalú és szeretetteljes nevelésben részesüljön, s meglévő hátrányai csökkenjenek. 
Gyermekeink között egyaránt található ingerszegény, csonka családból származó, nehezen nevelhető, hátrányos helyzetű, halmozottan hátrányos helyzetű, sajátos nevelési igényű, illetve kiváló képességű, jó családi háttérrel rendelkező, értelmiségi családból származó gyermek is. Megkülönböztetés nélkül minden gyermeknek (nemtől, fajtól, hovatartozástól, vallástól, szociális körülményektől függetlenül) biztosítjuk az esélyegyenlőséget.
4.2.Óvodakép
· A családi nevelés kiegészítőjeként, a gyermekek érdekét szem előtt tartva szeretetteljes, derűs, nyugodt, kiegyensúlyozott, érzelmi biztonságot nyújtó, bizalom teli légkörben neveljük a gyermekeket harmadik életévtől az iskolába lépésig.
· Óvodánk pedagógiai tevékenységrendszere és tárgyi környezete biztosítja az óvodás korú gyermekek fejlődésének és nevelésének alapvető feltételeit. 
· Óvó-védő, szociális, nevelő, személyiségfejlesztő funkcióik teljesítése közben a gyermekekben megteremtődnek a következő életszakaszba (kisiskolás korba) való átlépés első pszichikus feltételei.
· A szociális érzékenység kialakításával segítjük a különbözőség elfogadását, melylehetővé teszi, hogy minden gyermek megtalálja helyét a csoportban. 
· Óvodai nevelésünk biztosítja a gyermekek személyiségfejlődését, az egyéni készségek, képességek kibontakoztatását, a hátrányok csökkenését, az életkori és egyéni sajátosságok, valamint az eltérő fejlődési ütem figyelembevételét (ideértve a kiemelt figyelmet igénylő gyermekek ellátását is). 
· Az alapelvek megvalósítása érdekében gondoskodunk a gyermeki szükségletek kielégítéséről, a testi, a szociális és értelmi képességek egyéni és életkor szerinti specifikus alakításáról: a gyermeki közösségben végezhető sokszínű – az életkornak és fejlettségnek megfelelő– tevékenységekről, különös tekintettel, a mással nem helyettesíthető játékról. 
· A nemzetiséghez tartozó gyermekek óvodai nevelésében biztosítanunk kell az önazonosság megőrzését, ápolását, erősítését, átörökítését, és a multikulturális nevelésen alapuló integráció lehetőségét. 
· A sajátos nevelési igényű gyermekek fejlesztéséhez biztosítjuk a speciálisan képzett szakembereket.
4.3.Pedagóguskép
Az igényes óvodapedagógus képes elemezni munkáját, tudja, hogy mit miért és hogyan csinál. Nem elégszik meg a puszta rutinnal, azzal, hogy „így szoktam, szoktuk, ez korábban már bevált”.  
„ A reflexióra, azaz megfigyelésre, elemzésre és értékelésre való képesség a pedagógiai professzió alapköve.” (Hunya Márta)

Programunk sikeres megvalósítása olyan pedagógust feltételez, aki kreatív, folyamatosan megújulni képes, a nemzeti és emberi értékeket pozitívan közvetíti, együttműködő, kísérletező, toleráns, a gyermekek szükségleteit követő, empatikus, a szakmájáért kiálló személyiségjegyekkel rendelkezik. Öröm és sikerorientált. Személyisége modell, pozitív értéket közvetít. Figyelembe veszi az óvodások egyéni és életkori sajátosságait. Tiszteletben tartja és megérti a gyermekek és szüleik különbözőségét. 

Arra törekszünk, hogy pedagógusaink a következő személyiségjegyekkel rendelkezzenek:
· A gyermekekkel szemben együtt érző, odafigyelő, szeretetteljes magatartást tanúsító.

· Szakértelmét, pedagógiai, pszichológiai ismereteit gyakorlati jártassága tükrözi.
· Önmaga továbbfejlesztésének igénye minden területen megnyilvánul.
· A vele kapcsolatba kerülő személyekkel szemben tisztelettudó, feladat-és probléma érzékeny, titoktartó.
· Tiszteletben tartja a gyermeki jogokat.
Az óvodapedagógusok bevonják a dajkákat a közösségi élet és az egészséges életmód szokásainak megtervezésébe, megvalósításába. A közösség tagjaként valamennyien felelősséget vállalnak a közösen kitűzött célok-és feladatok megvalósításáért. A szakmai munkában, munkatársi kapcsolatban, őszinte, nyílt véleménnyel segítik a legjobb megoldás kialakítását.
A nálunk dolgozó pedagógusok hiszik, hogy a gyermek önmaga funkcióihoz mérten egyszeri és megismételhetetlen személyiség. Vallják, hogy a gyermekközpontú pedagógia az élményt nyújtó, együttműködően értékközvetítő, együtt érző, segítő, gyermekekre figyelő pedagógiát jelenti.
Intézményi jövőkép

Óvodánk jövőképét az intézmény nevelőtestületével együttműködve, eddigi eredményeinkre, értékeinkre, hagyományainkra alapozva formáljuk. Arra törekszünk, hogy a továbbképzéseken és az önképzések által szerzett kompetenciaterületek megfeleljenek az Alapprogram, a helyi Pedagógiai Program és az Intézményi Önértékelési Programelvárásainak, segítsék elő a magas színvonalú szakmai munkavégzést, intézményi működést. Ahhoz, hogy megfeleljünk a mai kor elvárásainak, a folyamatban lévő és várható társadalmi változásoknak, a korszerűbb, biztonságosabb működéshez állandó fejlesztésekre van szükség. A kihívásoknak csakis együtt, erőforrásaink optimális mozgósításával tudunk megfelelni. Intézményünk gyermekközpontú, ahol a gyermekeket egyéni képességeik szerint neveljük, fejlesztjük és a partnerek elvárásainak megfelelő, innovatív, szakmailag jól megalapozott nevelőtestület, alkalmazotti közösség dolgozik. 
	5. A PROGRAM MEGVALÓSÍTÁSÁHOZ SZÜKSÉGES FELTÉTELEK


5.1.Tárgyi feltételek
Óvodánk rendelkezik a nevelési program megvalósításához szükséges feltételekkel.

Az óvodák épületét, udvarát, berendezését oly módon alakítjuk ki, hogy az a gyermekek biztonságát és kényelmét szolgálják. 

A gyermekek méretének megfelelő bútorzat, udvari játékeszközök segítik a mozgás- és játékigényük kielégítését, biztosítja egészségük megőrzését.

Az eszközöket a gyermek számára hozzáférhető módon, biztonságukra figyelve helyezünk el. A külső és belső környezete esztétikus, tiszta, ahol biztosított az egészséges gyermeki személyiségek kibontakoztatása, fejlesztése.

Az óvoda külső-belső környezete folyamatosan fejlődik. Színek és formák komponálásával törekszünk a harmonikus, esztétikus környezet kialakítására. A csoportszobák színvilágát az ízlésformáláson túlmenően pszichológiai hatásokat is figyelembe véve alakítjuk ki. A csoportokban a gyermek létszámhoz igazodóan megfelelő mennyiségű játék áll rendelkezésre. 
Nevelési programunk a mozgás és a játék alapvető fontosságára épít, így minden helyet úgy igyekeztünk kialakítani, hogy a gyerekek minél kevesebbet legyenek korlátozva a mozgásban. 
Emellett fontos szerepet kapott az is, hogy az épület otthonos, családias elrendezésű legyen.
A mozgásfejlesztés lehetősége az udvar és a tornaszoba. A kinti és benti mozgásfejlesztés segítő eszközöket, játékokat lehetőségeink szerint bővítjük. Az udvaron kellő számú játék, mászóka, hinta, homokozó biztosítják a sokoldalú játék és mozgáslehetőséget. 
Az egészséges életmódra neveléshez az óvodánk biztosítja a higiénés eszközöket: jellel ellátott, külön tárolt egyszemélyi használatú eszközöket, /fésű, törölköző, ágynemű az alváshoz, stb./. A testápolás a gyermekek tisztaság igényének kialakítását szolgálja. A testápolási szokások terén különbségek mutatkoznak a gyermekek között. Az óvodai és a családi gondozási szokásokat megpróbáljuk összehangolni. A hajápoláshoz, az orr tisztán tartásához, a WC használathoz úgy teremtjük meg a feltételeket, hogy a gyermekek fokozatosan, önállóan végezhessék e teendőket.
Szakkönyveink állománya folyamatosan bővül, elsősorban a programunkhoz felhasználható módszertani kiadványokkal.

Az integráltan fejlesztett gyermekek számára biztosítjuk a fejlesztő eszközöket.
Személyi erőforrások

Az óvodapedagógus elfogadó, segítő, támogató attitűdje modellt, mintát jelent a gyermekek számára. A pedagógusok és a nevelő munkát segítő alkalmazottak összehangolt munkájával egészíthetjük ki eredményesen a családi nevelést. Nevelőtestületünk tagjai szinte valamennyien főiskolát végeztek. Többségük sok éves gyakorlattal rendelkezik és hosszú évek óta dolgozik óvodánkban. Pedagógiai asszisztensünk és dajkáink szakképzettek.
5.2.Az óvodai élet tervezése
Szervezeti és időkeretek

A gyermek személyiségének egészséges, sokoldalú fejlődéséhez elengedhetetlenül szükséges, egy megfelelő életritmus kialakítása. Ide tartozik a heti-és napirend, szükségleteikhez igazított megtervezése. Erősítjük a szülőkben, szemléletüket formálva, hogy, lehetőség szerint próbáljanak 8óra 30–ig, beérkezni gyermekükkel az óvodába. Egy megfelelően kialakított napi életritmus a későbbiekben is segíti őket a szülőtől valóelválásban, más közösségi (iskolai) beilleszkedésben. 

Csoportszervezés

Az óvoda hagyományait, lehetőségeit figyelembe véve, a helyi adottságok és az óvodapedagógus attitűdje alapján homogén (szomszédos életkorú) csoport szervezhető. A program hatékonyságát elsősorban nem a csoport szervezeti kerete határozza meg, hanem az óvodapedagógus felkészültsége, rugalmassága, kreativitása, empátiája, helyzetfelismerése, azaz egész egyénisége.

Azonos életkor alapján szerveződő csoportok:

·  Kiscsoport

·  Középső csoport

·  Nagycsoport

A gyermekek életkora tekintetében lehetnek vegyes életkorú csoportok: részben osztott csoportok

·  Kis – középső csoport

·  Középső – nagycsoport

Jelenlegi csoportok száma: 3
Tevékenységi formák idő és szervezési jellemzői

Az óvodai napirend megszervezésénél maximálisan biztosítjuk a gyermeki jogokat, figyelembe vesszük a napi élet megszervezésénél a gyermek aktuális állapotát, szükségleteit, érdeklődését, terhelhetőségét. Mindezek kielégítése indirekt, a gyermeki aktivitást biztosító módszereket alkalmazunk.
Napirend

A gyermek egészséges, a tevékenységekben megnyilvánuló fejlődéséhez, fejlesztéséhez a napirend biztosítja a feltételeket, melyek a megfelelő időtartamú, párhuzamosan is végezhető, differenciált tevékenységek, valamint a gyermek együttműködő képességét, feladattudatát fejlesztő, növekedő időtartamú (5-35 perces) csoportos foglalkozások tervezésével, szervezésével valósulnak meg. A napirendünket a folyamatosság és rugalmasság jellemzi, biztosítjuk a tevékenységek közötti harmonikus arányokat, szem előtt tartva a játék elsőrendű szerepét.
Hetirend

A hetirend nem napokhoz kötött tevékenységet jelent, hanem egy-egy környezeti téma köré csoportosítva, a komplexitás elvét érvényesítve dolgozza fel az élményeket, tapasztalatokat, ismereteket a különböző foglalkozási területeken keresztül. Munkánk során a kötetlen és kötött foglalkoztatási formákat alkalmazzuk. A kétféle szerezeti kereten belül különböző munkaformákban tevékenykedhetnek a gyerekek: egyéni, egyénre szabott, páros, csoportos, mikrocsoportos, esetenként frontális. A lehetséges tanulási formákat, azok arányait tudatosan választjuk meg. Mind a kötött, mind a kötetlen foglalkozást áthatja a játékosság, az élményt adó, oldott légkörben való cselekvés.
A szervezett tanulás időkeretei 

	Korosztály
	Verselés, mesélés
	Ének, zene

énekes

játék, gyermektánc
	Rajzolás festés

mintázás,

kézimunka
	Mozgás


	A külső világ tevékeny megismerése

	Kis csoport
	5-10’
	10-15’
	10-15’
	10-15’
	10-15’

	Középső cs.
	10-15’
	15-20’
	15-20’
	15-20’
	15-20’

	Nagycsoport
	15-20’
	30-35’
	30-35’
	30-35’
	30-35’


A megfelelően kialakított napirend és hetirend a gyermekek életkorának megfelelő keretet biztosít. A gyermekek számára ezek a tevékenységek kényszer nélküliek, ismételhetők. Ezekben felfedezhet, kipróbálhat, önállósága érvényesülhet. Élményszerűek, ötvöződnek a kötött és a szabadon választható tevékenység tartalmi elemei. 

A csoport összetétele és a feldolgozandó téma meghatározza, hogy kötött, kötetlen, vagy mikro csoportos foglalkoztatást végzünk.

Az óvodában a tanulás folyamatos, jelentős részben utánzásos, spontán és szervezett tevékenység, amely a teljes személyiség fejlődését, fejlesztését támogatja. 

	6.  AZ ÓVODAI NEVELÉS CÉLJA


Az óvodai nevelés céljai:

· Komplex óvodai nevelés során az óvodások sokoldalú, harmonikus fejlődésének elősegítése, magasabb rendű érzelmek kibontakoztatása.

· A gyermeki aktivitás, motiváltság, kíváncsiság ébrentartása és kielégítése.

· A kreativitás előtérbe helyezése. 

· Személyiség kibontakoztatásának elősegítése, az egyéni és az életkori sajátosságok és az eltérő fejlődési ütem figyelembe vételével (ideértve a kiemelt figyelmet igénylő gyermekek ellátását).

· A sajátos nevelési igényű gyermekeknél a nevelés általános célkitűzéseinek megvalósítására törekvés.

· Az elvárások igazodjanak a gyermek fejlődésének üteméhez.

· Fejlesztésük a számukra megfelelő területeken valósuljon meg.

· A fejlesztés ne terhelje túl.

· A halmozottan hátrányos helyzetű gyermekek differenciált és egyéni képességfejlesztése az esélyegyenlőség biztosításával.

· A társadalmi leszakadás megakadályozása, hátránykompenzálás és tehetséggondozás.

Óvodánk nevelési alapelvei:

· Derűs, kiegyensúlyozott, elfogadó magatartással fordulunk a gyermekek felé, hogy örömmel járjanak óvodába. Minden esetben éreztetjük a gyermekekkel, szülőkkel, hogy biztonságban vannak, számíthatnak ránk.
· Minden gyermeket magáért szeretünk. Tiszteletben tartjuk az értelmi és testi képességeiket.
· A gyermek ragaszkodását, érzelmi kötődéseit, érési sajátosságait mindenkörülmények között tiszteletben tartjuk, az inklúzió és az integráció figyelembevételével valósítjuk meg a fejlesztési feladatokat.
· Színes és sokrétű elfoglaltságot biztosítunk, hogy élményekben gyarapodva tartalmassá váljon mindennapjuk.
· Óvjuk a gyerekeket a túlterheléstől, a túlzásoktól.

· Az iskolai életmódra való felkészítés minőségét új módszerek elsajátításával folyamatosan javítjuk. A módszerbeli szabadságunk csak addig terjed, amíg nem korlátoz másokat és a közösség céljával nem ellentétes.
· Az egész óvodát érintő, már megteremtett hagyományokat megtartjuk.
· Olyan légkör teremtésére törekszünk, ahol a szülő, gyermek és az óvónő közös célokat követ.
· Más kultúrához tartozó gyermekek nevelése, gondozása a napi feladataink közétartozik.
· Sajátos törődést igénylő, nehezen szocializálható, lassabban fejlődő gyermekek nevelését az óvodánk minden dolgozója szívügyének tekinti.
	7. AZ ÓVODAI NEVELÉS FELADATAI


„ A gyermek olyan, mint a tükör. A szeretetet nem kezdeményezi, de visszatükrözi. Ha szeretetet kap, viszonozza azt, de ha nem kap szeretetet, nincs mit visszatükröznie.” (Ross Cambell)

Alapvető feladataink:

Az óvodai nevelés feladata az óvodáskorú gyermek testi-és lelki szükségleteinek kielégítése. Ezen belül:

· az egészséges életmód alakítása, 
· az érzelmi, az erkölcsi és az értékorientált közösség nevelés

· az anyanyelvi-, értelmi fejlesztés és nevelés megvalósítása, 
· Az egészséges életmódra nevelés, az egészséges életvitel igényének alakítása, a gyermek testi fejlődésének elősegítése.
 Ezen belül az óvodai nevelés feladata:

· a gyermek gondozása, testi szükségleteinek, mozgásigényének kielégítése.

· a harmonikus, összerendezett mozgás fejlődésének elősegítése.

· a gyermeki testi képességek fejlődésének segítése.

· a gyermek egészségének védelme, edzése, óvása, megőrzése.

· az egészséges életmód, a testápolás, a tisztálkodás, az étkezés, különösen a magas cukortartalmú ételek és italok, a magas só-és telítetlen zsírtartalmú ételek és italok fogyasztásának csökkentése, a zöldségek és gyümölcsök, illetve tejtermékek fogyasztásának ösztönzése, a fogmosás, az öltözködés, a pihenés, a betegségmegelőzés, és az egészségmegőrzés szokásainak alakítása.

· a gyermek fejlődéséhez és fejlesztéséhez szükséges egészséges és biztonságos környezet biztosítása.

· a környezet védelméhez és megóvásához kapcsolódó szokások alakítása, a környezettudatos magatartás megalapozása.

· megfelelő szakemberek bevonásával- a szülővel együttműködve- speciális gondozó, prevenciós és korrekciós testi, lelki nevelési feladatok ellátása.
7.1.Az egészséges életmód alakítása, egészségfejlesztési program
Az óvodai egészségfejlesztés az óvoda egész életébe, mindennapjaiba beépülő tevékenység, amely egyaránt irányul a felnőttek, a gyermekek egészségismeretének bővítésére, korszerűsítésére, a fizikai és pszichoszociális környezet egészségtámogató jellegének erősítésére, az oktató-nevelő tevékenységben a gyermekek személyiségfejlesztése érdekében. Fő célja, hogy képessé tegye az embereket arra, hogy egyre növekvő kontrollt szerezzenek saját egészségük felett, többet törődjenek az egészségükkel, és mindehhez rendelkezzenek a szükséges információkkal, ismeretekkel, technikákkal, amelyekkel a saját és a környezetükben élők egészségi állapotát egyaránt pozitív irányban befolyásolják.

Célunk:  

· Az óvodáskorú gyermek biológiai, lelki, mentális, emocionális és szociális egészségéhez szükséges igények kielégítése.
· A rendszeresen végzett tevékenységek pozitívan segítsék elő az életfolyamatokat, a testi és szellemi fejlődést, az egészségi állapot kedvező irányú fejlődését.
· Az egészséges életmód iránti igény kialakítása

· Személyi higiéné, egészséges táplálkozás, harmonikus fejlődés, öltözködés, pihenés, edzés és mozgásfejlesztés, környezettudatos magatartásszokásainak kialakítása.
· Környezettudatos viselkedés megalapozása

· Minden gyermek részesüljön a teljes testi-lelki jóllétét, egészségét, egészségi állapotát hatékonyan fejlesztő, egészségfejlesztő tevékenységekben.

· Egészséges életvitel szokásainak megismertetése, fejlesztése, alakítása preventív nevelői hatásokon keresztül.
Feladataink:
· Az egészséges életmód, a testápolás, a tisztálkodás, az étkezés, különösen a magas cukortartalmú ételek és italok, a magas só-és telített zsír tartalmú ételek fogyasztásának csökkentése,(együttműködés a napközis konyhával) a zöldségek és gyümölcsök, illetve a tejtermékek fogyasztásának ösztönzése, a fogmosás, az öltözködés, a pihenés, a betegségmegelőzés és az egészségmegőrzés szokásainak alakítása.

· Az egészséges életvitel alakítása: viselkedési függőségek, szenvedélybetegségekhez vezető szerek fogyasztásának megelőzése.

· A gyermek életkorának megfelelő életritmus, óvodai életrend kialakítása.

· A környezet védelméhez és megóvásához kapcsolatos szokások alakítása, a környezettudatos magatartás megalapozása.

· A gyermek testi fejlődésének elősegítése
· a gyermek gondozása, testi szükségleteinek mozgásigényének kielégítése,
· a harmonikus, összerendezett mozgás fejlődésének elősegítése,
· a gyermek testi képességei fejlődésének segítése
· a gyermek egészségének védelme, edzése, óvása, megőrzése.
· A gyermek fejlődéséhez és fejlesztéséhez szükséges egészséges és biztonságos környezet biztosítása, baleset esetén szükséges teendők megismertetése
· Pozitív személyiségjegyek előtérbe helyezése

· Udvari élet tevékenységeinek szabályozása.

· A gyermekek fejlődéséhez szükséges egészséges környezet biztosítása.

· Az egészséges életmód, betegségmegelőzés és egészségmegőrzés szokásainak megalapozása.
Sikerkritérium:
Gondozás
· Váljon igényükké a higiénés szokások, a tiszta, esztétikus rendezett megjelenés és környezet, a kulturált és egészséges táplálkozás.
· Önálló WC használat, kéz és fogmosás.
· Megfelelően használják a tisztálkodáshoz szükséges eszközöket, ügyeljenek a körülöttük lévő rend megtartására.
· Váljon igényükké a gondos tisztálkodás. 
· Sajátítsák el a helyes és kulturált étkezés szokásait, váljanak nyitottá a korszerű táplálkozási szokások elfogadásában, ismerjék különböző táplálékok jótékony hatását (vitaminok).
· Biztonságosan és megfelelően használják az evőeszközöket. 
· Ügyeljenek az étkezés során az esztétikus rendre.
· Helyesen, megfelelő sorrendben öltözzenek, vetkőzzenek, ruhájukat rakják rendbe.
· Szükség szerint, időjárástól és egyéb tevékenységektől függően váljék igényükké az átöltözés. 
· Képessé váljanak, jussanak el az önállósodás folyamán személyes szükségleteik kielégítésére. 
· Nevelői támogatással figyeljenek környezetük gazdaságos energiafelhasználására.
Testi nevelés
Mozgás
· Váljon természetes szükségletükké a mindennapi, az örömteli testmozgás. 

· Testséma valamint, testkinesztetikai ismereteik biztosak legyenek.

· Legyenek képesek összehangolt, harmonikus mozgásra.

· Mozgása során képesek legyenek tempóváltásra, önmaguk irányítására.

· Szeressék és rendszeresen, bátran végezzék az aktív testmozgásokat. 

· Hosszantartó erőkifejtésre is képesek legyenek.

· Biztonságosan mozogjanak és használjanak ehhez szükséges eszközöket. 

· Nagymozgásokon keresztül, manipulációs tevékenységek közben fejlődjék finommotorikájuk.

· Szívesen játszanak akár irányítás nélkül is mozgásos játékokat. 

· Képesek legyenek, kitartásra alkalmazkodjanak a szabályokhoz.
· Képesek legyenek impulzív, energikus mozgásra, illetve épüljenek be a „belső fékek” a változatos tempójú mozgások végrehajtása során.

· Biztonságosan tájékozódjanak a térben, ismerjék az alapvető térirányokat. 

· Kívánságra tudjanak irányt változtatni. 

· Egyéni adottságaiktól, képességeiktől, egészségi állapotuktól függően váljanak edzetté. 

· A szabad mozgás örömének átélése biztonságos környezetben.
Egészségfejlesztési program

Célja:

 A teljes körű egészségfejlesztés célja, hogy a nevelési-oktatási intézményben eltöltött időben minden gyermek részesüljön a teljes testi-lelki jóllétét, egészségét, egészségi állapotát hatékonyan fejlesztő, a nevelési-oktatási intézmény mindennapjaiban rendszerszerűen működő egészségfejlesztő tevékenységekben.

· A nevelési-oktatási intézmény által működtetett teljes körű egészségfejlesztés olyan folyamat, amelynek eredményeképpen a pedagógusok a nevelési-oktatási intézményben végzett tevékenységet, a helyi pedagógiai programot és szervezeti működést, a gyermek, a tanuló és a szülő részvételét a nevelési-oktatási intézmény életében úgy befolyásolják, hogy az a gyermek, a tanuló egészségi állapotának kedvező irányú változását idézze elő.

Teljes körű egészségfejlesztéssel összefüggő feladatok
Az intézményben folyó teljes körű egészségfejlesztés figyelembe veszi a gyermek biológiai, társadalmi, életkori sajátosságait. Szorosan kapcsolódik az egészséges életmód alakításához, illeszkedik az intézményben megvalósuló prevenciós feladatokhoz. Az egészséges életmód alakítása során már meghatároztuk az óvodapedagógus feladatait, a megvalósításhoz szükséges feltételeket, tevékenységet és a fejlődés várható jellemzőit az óvodáskor végére. Ezek egyben a teljes körű egészségfejlesztés részét is képezik. 

A programunkban megfogalmazott nevelési feladatokkal megegyezően, azokat kiegészítve a mindennapos működésben kiemelt figyelmet kell fordítani a gyermek egészségéhez, biztonságához való jogai alapján a teljes körű egészségfejlesztéssel összefüggő feladatokra, amelyek:

· az egészséges táplálkozás, egészséges táplálkozási szokások megerősítése, kiemelt figyelem a gyermekek egészséges étkeztetésére, napi szinten gyümölcs biztosítása a gyermekeknek, a táplálék allergiás gyermekeknek speciális étrend biztosítása

· mindennapos mozgás, testmozgás, változatos mozgáslehetőségek biztosítása napi szinten, középpontban a sok mozgással járó játék, játékos mozgástevékenység, emellett korcsoportra szabottan testnevelés csoportos foglalkozást is tartunk heti szinten, a gyermekek fokozott mozgásigényének kielégítését jól szolgálják az udvari játékok, játékeszközök. A mozgáshoz változatos eszközöket biztosítunk, nagy figyelmet fordítunk a prevenciós fejlesztő tornagyakorlatok alkalmazására.

· a testi és lelki egészség fejlesztése, a viselkedési függőségek, a szenvedélybetegségekhez vezető szerek fogyasztásának megelőzése, dohányzás megelőzése, beszélgetések, programok, előadások szervezésével.
· a bántalmazás és erőszak megelőzése, elhanyagolás, ha a szülő rendszeresen elmulasztja a gyermek alapvető szükségleteinek kielégítését, amely súlyos ártalmat okoz a gyermeknek. Érzelmi elhanyagolás, az érzelmi biztonság, az állandóság a szeretetkapcsolat hiánya. Fizikai elhanyagolás alapvető fizikai szükségletek higiénés feltételek hiánya, a felügyelet hiánya, a gyermek védelmének elmulasztása olyan esetekben, amikor veszélynek van kitéve pl. orvosi ellátás késleltetése, orvosi utasítások be nem tartása.
A környezet védelmére és megóvására irányuló szokások kialakítása óvodás korban 
elkezdődik. Ezen szokások köre a környezetünk tisztán tartásával, a szelektív hulladék gyűjtés 
lehetőségének kialakításával, tevékenységeink során az újrahasznosítás szem előtt tartásával 
kezdődik. A tágabb környezetünk, élőlények, vizek védelmét, annak fontosságát a környezeti 
nevelés tevékenységein belül tanítjuk a gyerekeknek.
Egészséges életmódra nevelés programja 

	Hónap
	Program célja
	Játékok, munka jellegű tevékenységek
	Tevékenység tervezet ajánlások

	Szeptember
	Gyümölcsök, 
zöldségek 
fogyasztásának 
fontossága, 
vitaminok 
beviteli formája
	Gyümölcs-, 
zöldségsaláta 
készítése, és egyéb 
feldolgozása
	Környezeti nevelés: egészséges 
étrend fontossága 
Matematikai :csoportosítások, 
különbség gyakorlása, felezés, 
negyedelés 


	Október
	Állatok védelme, 
gondozása, 
fontossága, 
élőhelyek 
megismerése
	Őszi séta
	Környezeti nevelés: állatok jellemzői 
(szőrzet, táplálkozás...) 
Matematika: méretbeli különbségek, 
lábak száma...) 
Ábrázolás: állatok ábrázolása térben 
és síkban

	November 

	Megfelelő 
öltözködési 
szokások 
elsajátítása 
évszaknak 
megfelelően 

	Öltöztetőbabák 
készítése síkban 
téli-nyári 
ruhakollekcióval
	Környezeti nevelés: évszakok 
jellemzői (hideg-meleg)

	December
	Érzelmi nevelés 
a család 
fontosságának 
kihangsúlyozása, 
erősítése 

	Adventi 
gyertyagyújtások
	Környezeti nevelés: Ünnepi 
készülődés, bensőséges légkör 
megteremtése (családi fotók, 
adventi délután) 
Vizuális tevékenység: 
mézeskalácssütés, családi ajándékok 
elkészítése 
Ének-zene: Ünnepi dalok éneklése 


	Január
	Madáretetés
	Madáretetők készítése
	Környezeti nevelés: Madárkenyér 
gyúrása, madár les 
megismerése, 
fontossága


	Február
	Tisztálkodás, 
testápolás, 
fogápolás 
szabályainak 
mélyítése, 
automatizálása
	Ízlelések, 
kóstolgatások, 
(rágás, nyelés, 
szaglás)
	Vizuális tevékenység: testrészek 
ábrázolása, arányok megfigyelése 
Környezeti nevelés: tükörben arc 
megfigyelése, részeinek 
megnevezése

	Március
	Mindennapi 
mozgás 
jelentősége
	Sportok 
megismerése
	Mozgás: heti több alkalommal 
szervezett mozgások játékok, 
lehetőség szerint az udvaron.

	Április
	Környezetvédelem
	Víz napja,Föld napja
	Környezeti nevelés: Szelektív 
hulladékgyűjtés, séták a környéken, 
változó természet megfigyelése 
Matematika: csoportosítások

	Május
	Friss levegőn 
töltött idő 
fontosságának 
erősítése
	
	Mozgás: szabadban szervezett 
tevékenységek, séták


Gyermekbántalmazás: a gyermekbántalmazás azt jelenti, hogy valaki fájdalmat okoz a gyermeknek, vagy ha a gyermek sérelmére elkövetett cselekményt nem akadályozza meg, illetve nem jelenti.

Fizikai bántalmazás az a szándékos cselekedet vagy gondatlanság, amely a gyermek fizikai sérüléséhez vezethet.

Az érzelmi bántalmazás, azt a rendszeres hosszú időn át tartó érzelmi rossz bánásmódot jelenti, amely súlyos és tartósan káros hatással van a gyermek érzelmi fejlődésére. Ide tartozik a gyermekben állandó félelemérzet, vagy szorongás keltése, megszégyenítés, állandó kritizálás, érzelmi zsarolás.

Gyermekbántalmazás esetén együttműködünk a gyermekvédelmi felelőssel, és a Család- és Gyermekjóléti Szolgálattal. 
A baleset- megelőzés és elsősegélynyújtás

Egészségvédő, balesetmegelőző szabályok ismertetése az óvoda külső és belső tereinek biztonságos használatáról évente egy alkalommal, az óvónő kezdeményezésére történik. 

Ismertetni kell az óvó –védő előírásokat:

· kirándulás alkalmával a tilos és elvárható magatartásformákat

· foglalkozásokkal együtt járó veszélyforrásokat / olló, hurkapálca stb./,

· egészségük és testi épségük védelmére vonatkozókat

Az ismertetés ténye a csoportnaplóban rögzítésre kerül.

Az óvoda SZMSZ-ben vannak meghatározva azok az óvó-védő előírások, amelyeket a gyermekeknek az óvodában való tartózkodásuk során meg kell tartaniuk, illetve az óvodapedagógusok feladatai is.

Az elsősegély doboz a dolgozók által ismert, könnyen elérhető helyen található.

Az óvoda berendezése, eszközei csak baleset megelőzés szempontjai alapján történt vizsgálat után kerülnek használatba, állapotuk folyamatosan ellenőrzésre kerül. 
Egészséges életmód kialakításának feladatai 
· Helyes életritmus és az egészséges életmód, a testápolás, az öltözködés, a betegségmegelőzés, az egészségmegőrzés szokásainak kialakítása az óvodában.
· Az óvodába érkező gyermekeinket türelmes, tapintatos, elfogadó bánásmóddal segítjük át az óvodába lépés nehézségein.
· A gyermekek egészséges fejlődéséhez és fejlesztéséhez szükséges a tiszta, áttekinthető, biztonságos környezet kialakítása az intézményben.
· A felnőtt jelenléte, példamutatása elengedhetetlen kritériuma az egészséges életmód kialakulásában.

· Harmonikus személyiség fejlesztése, identitástudat erősítése és a multikulturális értékrend kialakítása.
· Igyekszünk megkülönböztetett figyelemmel, gondoskodással, nyugalmat, együttérzést sugárzó szavakkal, biztonságot nyújtó gesztusokkal körülvenni a sajátos nevelést igénylő gyermekeket.
· A gyermekek befogadásakor bevonjuk a szülőket is, ezzel is megkönnyítjük az óvodai beilleszkedést. 
· Biztosítjuk a testi gondozáshoz szükséges korszerű feltételeket.
· Lehetővé tesszük, hogy a gyerekek testápolási teendőikben önállósodni tudjanak.
· Kiscsoporttól kezdve biztosítjuk a fogmosás feltételeit, a helyes technika megmutatását is beleértve.
· Figyelünk a megfelelő folyadék fogyasztására, a gyermek egészségének védelmére, edzésére, óvására, megőrzésére.
· Felhívjuk a szülők figyelmét az egészségtelen üdítők, édességek hatásaira.
· Gyümölcsnapok, zöldségnapok beiktatásával tesszük lehetővé a rostok fogyasztását.
· Új ízek megismerésére bíztatjuk, de sohasem kényszerítjük a gyerekeket.
· Ízlésesen terített asztal mellett, az óvónő példamutatásával, fokozatosan és tapintatosan alakítjuk ki a kulturált étkezés szokásait.
· Az ebéd utáni alváshoz, pihenéshez szellőztetéssel, meséléssel, dúdolgatással teremtjük meg a megfelelő hangulatot, miközben tekintettel vagyunk az életkori és egyéni sajátosságokból adódó különbözőségekre.
· A gyermekbútorok az esztétikai és higiéniai szempontok mellett segítséget nyújtanak a tartáshibák megelőzésében, korrigálásában is.
· Biztosítjuk az életkori éréshez megfelelő mozgásfejlesztő eszközöket, az ehhez szükséges berendezési tárgyakat a csoportszobában is.
· Lehetőség szerint a természetes fényforrások használatára törekszünk, de szükség szerint a speciális tevékenységekhez megfelelő erejű mesterséges fényforrásokat biztosítunk.
7.2. Az érzelmi, az erkölcsi és az értékorientált közösségi nevelés

Célunk: 

· Az óvodapedagógus, pedagógiai asszisztens, a dajka modellhatása és a szokások kialakítása révén fejlődjön a kapcsolatfelvétel képessége (felnőtt -gyermek, gyermek -gyermek).

· Sajátítsák el a társas együttélés, valamint az önkifejezés alapvető szabályait. Az együttnevelés hatására alakuljon alkalmazkodóképességük, önállóságuk, akaratuk. 

· Szociális, erkölcsi normák megismerésén, beépülésén keresztül alakuljon ki az erkölcsi értékek felismerése. 

· Helyes önismeret, énkép kialakulásával biztonságosan érezzék magukat környezetükben. Csodálkozzanak rá a természetben és az emberi környezetben megmutatkozó jóra, szépre tiszteljék, becsüljék azt. Ismerjék meg szűkebb-tágabb környezetüket, amely a nemzeti identitástudat, a keresztény kulturális értékek, a hazaszeretet, a szülőföldhöz és a családhoz való kötödést alapozza meg.

· Az interperszonális kapcsolatrendszerben spontán, és tervezett, tudatos nevelői hatásokon keresztül ismerjék fel, hogy az emberek különbözőek, váljanak képessé a másság elfogadására. 

· Lassabban, eltérő ütemben fejlődő, különleges bánásmódot igénylő gyermekek nevelése önmaguk elfogadására.

· Alakuljon ki az ép gyerekek segítő, együttműködő képessége, képesek legyenek a másság elfogadására, ezzel is megalapozva a későbbi társadalmi integrációt.

· Minden gyermek váljon értékes tagjává a közösségnek, lehetőséget teremtve egyéni értékeik kibontakozására, tovább fejlődésére.

· A gyermekek egyéni szükségleteinek, tulajdonságainak, képességeinek, kibontakoztatása a közösségen belül, a csoport normáinak tiszteletben tartásával.

· Az óvoda norma- és szokásrendszerének kialakítása és az állandó értékrend megalapozása. 

· Esztétikai érzelmek alakítása.

Feladataink:

· Az óvodában a gyermekeket derűs, szeretetteljes, biztonságos légkör vegye körül.

· A természet értékeinek és szépségeinek védelme, környezet tudatos szemlélet megalapozása.

· Közös élmények, tevékenységek gyakorlása közben segítse elő az erkölcsi tulajdonságok, (együttérzés, segítőkészség, önzetlenség, figyelmesség, igazságérzet, őszinteség) akaratának képességének fejlődését (önállóság, önfegyelem, kitartás feladat és szabálytudat, jó megoldásra ösztönző belső motiváció). Az ép gyermekek tanulják meg a segítségnyújtás és az elvárások helyes arányát.

· Ismerjék meg és gyakorolják a társas együttélés alapvető szabályait, az interkulturális nevelésen alapuló integrációs lehetőségeket (egymáshoz való alkalmazkodás, odafigyelés, a másság, a különbözőség elfogadása)

· Mintaértékű pedagógus modell, és elfogadó nevelői attitűddel az egészséges személyiség fejlődést segítő pozitív értékrend kialakulásának formálása.

· A hatékonyság érdekében korszerű módszertan, szervezeti keretek, kooperatívtechnikák alkalmazása a nevelő munkában.

· A kiemelt figyelmet igénylő gyermekek (hátrányos helyzetű, sajátos nevelési igényű valamint a tehetséges gyermekek) szocializációjának segítése, támogatása sajátos törődéssel, ellátással, megfelelő szakemberek bevonásával.

· Szűkebb és tágabb környezetünk, nemzeti értékeink megismertetésével a nemzeti identitás erősítése, nemzeti értékeink megbecsülése.

· Szokások, hagyományok ápolása, nemzeti szimbólumok megismertetése. 

· Az érzelmi biztonságot nyújtó, szeretetteljes, derűs, kiegyensúlyozott, családias légkör megteremtése a befogadástól az óvodáskor végéig.

· A gyermek-gyermek, a felnőtt-gyermek pozitív érzelmi töltésű kapcsolatának kialakítása

· Az érzelmekre épülő kapcsolatteremtő és megtartó képességek formálása, erősítése, a társas kapcsolatok létrehozása érdekében. 

· Az óvoda egyszerre segítse a gyermek erkölcsi, szociális érzékenységének fejlődését, én-tudatának alakulását, és engedjen teret önkifejező törekvéseinek;

· Az óvoda nevelje a gyermeket annak elfogadására, megértésére, hogy az emberek különböznek egymástól.
Sikerkritérium:
· Képes az együttműködésre, kapcsolatteremtésre felnőttekkel és gyerekekkel egyaránt. 
· Képesek legyenek a csoporton belüli saját helyzetük megítélésére.
· Alakuljon ki bennük a kudarctűrő képesség. 
· A közösségi szokások és a társas kapcsolatok alapvető szabályait ismerve, tudjanak alkalmazkodni egymáshoz, igény szerint segítséget nyújtani a rászorulóknak.
· Képesek legyenek adott esetben együttműködni társaikkal. 
· Ismerjék fel a másikban rejlő értéket, tudjanak örülni mások sikereinek. 
· A dicséretet pozitív ösztönző erőnek érezzék. 
· A helyes önbizalom és énkép tegye alkalmassá arra, hogy megtalálja a helyét a csoport hierarchiájában. 
· Élethelyzeteiken keresztül átélt erkölcsi értékeket helyesen ítéljék meg. 
· Legyenek nyitottak a keresztény kulturális értékek befogadására, alakuljon ki a szülőföldhöz és a családhoz való kötődés.
· Önállóságának mértéke tegye alkalmassá különböző helyzetek, feladatok megoldására. 
· A „természetbarát szemlélet” alapjai a mindennapokban nyilvánuljon meg, csodálkozzon rá a jóra, szépre, s becsülje azokat.
A terület kapcsolatai más nevelési feladatokkal:
· A közösségi nevelés által biztosíthatók a gyerekek fejlődéséhez szükséges tevékenységi formák, társas kapcsolatok. 

· Valamennyi nevelési feladat megoldásában a közösségi nevelés elvi megfontolásait, gyakorlati módszereit érvényesítse az óvónő. 

· A szociális tanulás áthatja egész óvodai életüket.

7.3. Az anyanyelvi kommunikációs nevelés
Az anyanyelv használata áthatja a mindennapi óvodai életet. A beszéd az önkifejezés eszköze, a kommunikáció a beszéd és a gondolkodás egyik kifejeződése. 
Célunk:
· Spontán, irányított tapasztalatszerzések, tevékenységek közben ismeretei bővüljenek, rendszereződjenek. Épüljenek a gyermek egyéni érdeklődésére, természetes kíváncsiságára, tudásvágyára. 
· Fejlődjenek mindazon képességei, melyek alkalmassá teszik majd az alapkultúrák elsajátítására. 
· Alakuljon ki életkoruknak megfelelő reális valóságképük. 
· Az anyanyelvi kultúra fejlesztésével, a beszéd és kommunikáción keresztül fogalmi gondolkodás kialakulásának elősegítése. 
· Szeressék meg a könyveket, fedezzék fel értéküket, tanulják meg használni az ismeretszerzésre, vigyázzanak rá!
· Gazdagodjon szókincsük, fejlődjön nyelvi kifejező készségük, beszédértésük.
· Az anyanyelvi kultúra, nyelvi örökségünk ápolása.
Feladataink:

· Kognitív képességek fejlesztése.(észlelés, érzékelés, emlékezet, figyelem, képzelet, gondolkodás, alkotóképesség)
· Pontos, valósághű, lényeget megragadó megfigyelőképesség kialakítása.
· Nyelvi kifejezőképesség fejlesztés. Szókincsbővítés, sajátos nyelvi formák elsajátítása. 
· Tartós figyelem fejlesztése.
· Megbízható, reproduktív emlékezet kialakítása. 
· Gazdag, kreatív képzelet, fantázia kibontakoztatása.
· Az észlelőcsatornák tudatos működtetésével azok összehangolásával az észlelési funkciók differenciálódásának segítése.
· Sajátos nevelési igényű gyermekek képességeinek felmérése után az elmaradásoknak megfelelő egyéni és kiscsoportos fejlesztés. 
· A képességek, készségek megerősítésén, fejlesztésén túl, ezek zavarainak korai kiszűrése, megelőzése. 
· Differenciált fejlesztés.
· A kiemelt figyelmet igénylő (hátrányos helyzetű, tehetséges) gyermekek hozzásegítése olyan tapasztalatokhoz, élményekhez, amelyek segítik az ebből eredőhátrányok leküzdését valamint tehetségük kibontakoztatását.
· A magyar gyermekköltészet, népmesék és népi játékokon keresztül a helyes erkölcsi normák, értékek közvetítése, nyelvi örökségünk ápolása.
· A beszédfejlesztés tevékenységhez kötötten, cselekvésbe ágyazva segítse a gondolkodás fejlődését az életkori sajátosságok figyelembevételével. 

· Az óvodapedagógus és logopédus működjön együtt a felzárkóztatásban, fejlesztésben

· A gyermekek beszédkedvének felkeltése, ösztönzése. 

· Személyes példával, kommunikációs helyzetek teremtésével a gyermekek beszédre ösztönzése, párbeszéd és társalgási formák kialakulásának elősegítése. 

· A felnőtt modell biztosítsa a verbális közlés és az azt kísérő metakommunikáció összhangját, segítse elő a metakommunikációs technikák fejlődését. 

· Nyelvi és kommunikációs játékok beépítése a mindennapi tevékenységekbe.

· A hallási észlelés, hangzási analízis és verbális memória képességének fejlesztése.

Sikerkritérium:

· A gyerekek aktívan használják a megismerési folyamatok, tapasztalatok során bővült szókincsüket. 
· Pontos, differenciált érzékeléssel észleléssel vegyenek észre azonosságokat, különbségeket, lényeges vonásokat. 

· Legyenek képesek felidézni emlékezetből az őt ért ingerületi benyomásokat, és ezek reprodukálására képes legyen. 

· Az önkifejezés eszközeivel kiéli alkotó fantáziáját, gazdag képzeletvilágát. 
· Beszédhelyzeteknek megfelelően, jól érthetően, megfelelő hangsúllyal, hangerővel és tempóban beszéljenek. 

· Közlékenyek, képesek a folyamatos beszédre, mondanivalójukat összetett mondatokban, különböző mondatfajtákat alkotva fejezik ki. 

· Használják a metakommunikációs eszközöket, technikákat az érzelmeknek, hangulatnak megfelelően, a verbális közlés tartalmához illeszkedve.

· Történetek, történések logikai és időbeli sorrendjét felismerik, szóban kifejezik, 
            ok -okozati megállapításokat tesznek. 

· Rövid történetek elmondására, pontos szövegkimondásra képesek. 

· Kialakult beszédfegyelemmel rendelkeznek, a társalgás alapvető szabályait betartják, alkalmazzák.
	8. AZ ÓVODAI ÉLET TEVÉKENYSÉGKERETE 


8.1. A játék

„ a játék a gyermek útja annak a valóságnak a megismeréséhez, amelyben él, és amelyet tovább alakítani hívatott”

( Gorkij )

Helye a nevelés folyamatában:

A játék a kisgyermekkor legfontosabb, legalapvetőbb és legfejlesztőbb tevékenysége, az óvodai nevelés leghatékonyabb eszköze. A gyermek játékában nyomon követhető, hogyan válnak a külső késztetések a gyermek sajátjává, belső indítékává, miközben belső állapotait, vágyait, indulatait is közvetíti. A játék a gyermek elemi pszichikus szükséglete, melynek mindennap visszatérő módon, hosszan tartóan és lehetőleg zavartalanul ki kell elégülnie.
A játék a valóságot tükrözi.  Gyermek tapasztalatait, élményeit játssza el sajátos, gyakran átalakított formában. Bármelyik élménye játékának forrásává válhat.

A játék örömforrás, maga a cselekvés, a manipuláció, az elképzelés szerez örömet. Motivációja magában a tevékenységben van.

A kisgyermek a külvilágból és saját belső világából származó benyomásait játékában tagolja, rendezi, így a játék kiemelt jelentőségű tájékozódó tevékenység. A gyermek a játék útján ismerkedik a világgal, a valóság jelenségeivel, eseményivel, ezáltal hatással van az értelmi képességek fejlődésére. Az emlékezetbe vésés szándékos célként először a játékban jelenik meg.  A játékszituáció kialakulása, a „mintha” helyzet gazdagítja a képzeletet és a gondolkodást. A lehetőségek mérlegelése, a tevékenység közben felmerülő akadályok leküzdése hozzájárul a problémamegoldó gondolkodás fejlődéséhez.
A játék a legfőbb személyiségfejlesztő eszköz az óvodáskorú gyermek életében, mert a kisgyermek képességeinek fejlődését segíti elő, valamint lehetőséget biztosít a szociális kreativitás fejlődésére. A játékot kísérő érzelmek közlési vágyat ébresztenek, fokozódik a gyermek beszédkedve. Ezáltal jól fejleszthető az óvodáskorra jellemző spontán beszéd. A játékban nyilvánulnak meg és fejlődnek a gyermekek közötti társas kapcsolatok, válnak közelivé és elfogadhatóvá a viselkedési szabályok, valamint nagy hatással van még a gyermek ízlésének alakulásában is.
A közös játékban alakulnak a játékhagyományok, amelyek a „mi-tudat” létrejöttét erősítik. Így a játék a közösségi élet fejlesztésének alapvető eszköze. A gyermek újra meg újra eljátssza, így sajátos módon újraéli negatív érzelmeit, szorongásait. Ezzel csökkenti az élmények kínos feszültségét. A hozzá tapadó indulatokat „megszelídítheti”, negatív élményeit a játékban ki is „javíthatja”, így lehetővé válik a tapasztalatok érzelmi feldolgozása.
Célunk:
· A gyermekek szabad képzettársításának elősegítése

· Az intellektuális, mozgásos, szociális tapasztalatok többszöri átélésével a gyermekek egyéni vágyainak kibontakoztatása.

· Az örömteli játék adta lehetőségek kiaknázásával a gyermek személyiségfejlesztésének és képességfejlesztésének megvalósítása.

Feladataink: 
· Inger gazdag, sokrétű tapasztalatszerzésre alkalmat adó környezet, tárgyi feltételek biztosítása. 

· A napi tevékenységek rendszerében a megfelelő hely idő és szervezeti keretek biztosításával a gyermek ez irányú pszichikus szükségleteinek kielégítése. 

· A gyermek szabad játékválasztásának, önkéntességének tiszteletben tartása.

· A gyermek saját elgondolásait valósíthassa meg, fantáziája hangulata, érzelmei szabadon nyilvánulhassanak meg, 

· A segítés módját és mértékét a konkrét játékhelyzettől, fejlettségi szinttől tegye függővé, mutassa meg az eszközök használatát, 

· Az óvodapedagógus figyelje meg a gyermek viselkedését, szerepvállalását, szerepre való beleélésüket, 

· Változatos játékok szervezésével teremtse meg a lehetőségeit annak, hogy a gyermekek szívesen tartózkodjanak az udvaron, és a szabadban is. 

· Önállóságra törekvés támogatása, tapasztalatok gazdagítása, játékkedv fokozása, együttjátszás igényének felkeltése. 

· Állandó és ideiglenes játszóhelyek kialakítása, szabad mozgás biztosítása
· Társas kapcsolatok fejlődésén keresztül ismerje meg a közösségi élet szokásait, szabályait.
· Környezetükben található eszközök, termések, termények bevonása a játékba.
· A játékeszközök a gyermek számára elérhető helyen legyenek. 
Sikerkritérium:
· Kielégíti a játék a gyermek természetes szükségletét. 
· Az óvodai élet biztosítja a mindenkori örömteli játékot. 
· A megfelelő hely, idő, és tárgyi feltételek lehetőséget nyújtanak a gyermek képességeinek fejlődéséhez. 
· Az óvónő, pedagógiai asszisztens és a dajka pozitív modellhatása tükröződik a gyermekek tevékenységeiben. 
· A felszabadult örömteli játék pozitívan befolyásolja a csoport légkörét a személyes szabadság megőrzésével. 
· A gyermekek kreatív önmegvalósításra képesek. 
· Alkotó fantáziájuk cselekvéseikben megmutatkozik. 
· Belső motivációjától vezérelve szabadon választ játékához helyet, eszközöket, társakat. 
· Képes alkalmazkodni, együttműködni, tiszteletben tartani mások ötleteit, tevékenységeit. 
· Képes pozitív kapcsolatfelvételre, betartja az alapvető udvariassági formákat. 
· Képes szerepvállalásra és szerepek elosztására.
· Kialakult csoportszellem, pozitív énkép, étudat. 
· Mozgása összerendezett, koordinált, alkalmazkodik a tér adta lehetőségekhez.
· Játékszabályok elfogadására betartására képes, önállóan képesek szabályok alkotására.
Játékformák
A GYAKORLÓJÁTÉK
Jelentősége abban van, hogy keretei között alakulnak ki az olyan pszichikus tulajdonságok, amelyek a személyiség további fejlődésére döntő hatással vannak. E tevékenység keretei között teremtődnek meg a következő életkor játékainak szubjektív feltételei is.
Lehet:
· mozgásos
· manipulációs
· verbális
1. Mozgásos gyakorlójáték:
A gyermek a játékos mozgást ugyanabban a formában ismételgeti (pl.: fel-le mászik). Mozgás közben ismerkedik saját testével, testi képességeivel, a gyakori ismételgetéssel bizonyos mozgásokat is begyakorol (pl.: bújik, mászik).
· Testséma fejlesztés: testrészek ismerete, adott tárgyakhoz viszonyított testhelyzetek gyakorlása. 
· Mozgásfejlesztés: leggyakrabban a nagymozgások fejlődése lehetséges.
2. Manipulációs gyakorlójáték:
· Ez az a tevékenység, amikor a gyermekek építőelemeket rakosgatnak egymás mellé, autót húzogatnak, stb. E tevékenység közben a gyermek ismerkedik az őt körülvevő világgal, annak tárgyaival. Megismeri az anyagok tulajdonságát: felületét, színét, formáját, nagyságát, szilárdságát. Ezáltal matematikai ismereteket is szerez. Ezeknek a tevékenységeknek nagy jelentősége van a gyermek: szem –kéz koordinációjának fejlődésében (tépés, rakosgatás, stb.).
· Testséma fejlesztés: a tárgyakhoz viszonyított testhelyzetek gyakorlása lehetséges.
· Percepciófejlesztésre is van mód pl.: bizonyos szabály szerint tárgyak sorba rendezése (szín szerint, forma szerint, stb.). Az ujjakkal végzett kisebb mozgások, gyakori tevékenysége a finommozgást is fejleszti.
3. Verbális gyakorlójáték
Egy-egy szótagot, szót, vagy dallamot, mondókát, vers-töredéket, stb. ismételgetnek. Lehetőségei akkor érvényesülnek, ha a gyermek mozgását, tevékenységét beszéddel kíséri.

KONSTRUÁLÓ JÁTÉK
· E tevékenység közben a gyermekek különböző játékszerekből összeraknak, létrehoznak valamit. Eleinte spontán építenek, de később az átgondolt, elrendezett, meghatározott céllal végzett építés dominál. Nagyon fontos az eszközök változatossága. 
· Építés, konstruálás közben átéli az alkotás örömét, fejlődik kreativitása. Tanulja és tapasztalja a rész –egész viszonyát, megtanul tervezni, szerkeszteni. A modellről való építés, szerkesztés közben (igaziról, képről, társról másol) fejlődik megfigyelő képessége, gondolkodása. Pl.: képről a síkból átfordít térbe, a képen látott autót, házat a térben elkészíti. Ez már többszintű műveleti struktúra meglétét feltételezi.
SZIMBOLIKUS SZEREPJÁTÉK
· A szerepjátékban a gyermek tapasztalatait, ismereteit, elképzeléseit, érzelmeit, pozitív és negatív élményeit fejezi ki. Környezetük jelenségeit sajátos módon újraalkotják. Ez a játék tükrözi a gyermek egész életét, személyiségét.

· A gyermek szociális tanulással a felnőtt mintáról sajátítja el, tanulja meg az erkölcsi értékeket, a társadalmi együttélés szabályait. Gyakorolja a társakkal való együttműködést, átéli az alá-és fölérendeltségi viszonyokat, újraalkotva kreatívan egy-egy átélt eseményt. Fejlődik képzelete, empátiája, alkalmazkodó-és kommunikációs képessége. A szabályok fejlesztik önuralmát, erkölcsi érzékét.

· Verbális fejlesztés: a beszéd nemcsak a játék egyszerű kísérete, hanem a társak informálását és megértését is szolgálja, tehát igazi kommunikáció, a kapcsolat kialakításának elengedhetetlen eleme. A fejlesztési lehetőségek széles skálája jelen van, de ez mindig attól függ, hogy a gyermekek milyen témájú, tartalmú játékot játszanak.
SZABÁLYJÁTÉK
Ennél a játékfajtánál a sok lényeges elem közül a legfontosabb a szabályokhoz való igazodás igénye.
 1.Mozgásos szabályjáték
Lehetnek testnevelési játékok, dalos, népi játékok (körjátékok, szembekötősdi), labdajátékok... Szabályjáték közben a gyermek helyes magatartásformákat sajátít el: türelem, kitartás, akaraterő, mértéktartás, szerénység, eredményre törekvés. A csoportos és csapatjátékokban fejlődik közösségi érzése, együttműködése, felelősség-és feladattudata. Az ismert mozgásokat gyakorolják változatos formákban. Kimeríthetetlen lehetőséget nyújtanak a nagymozgások fejlődésére, a mozgás-, finommotorika és szem-kéz koordináció fejlesztésére. 
2.Értelemfejlesztő szabályjáték
Társasjáték, dominó, kártyajátékok, logikai játékok, nyelvi játékok stb. A szabályok betartása fejleszti önuralmukat, türelmüket, együttműködésüket,kudarc-és sikertűrő képességüket. Fejlődik logikus gondolkodásuk, értelmi képességük. Ezek a játékok az 5 –6 –7 éves korosztály játékai, leginkább az észlelés és a verbális fejlesztést szolgálják.
Barkácsolás

· A barkácsolás mindig a játék igényéből indul ki és kötetlen. Fontos, hogy ne legyen öncélú. Ezzel szemben a cél, az óvodapedagógus segítse elő, hogy a barkácsolás a szerepjáték és a bábozás természetes eszköze legyen. 

· Barkácsolás közben nagyon sok technikát és munkaformát ismer meg a gyermek. Munka közben átéli az alkotás örömét, fejlődik kreativitása, alakul társas kapcsolata, 

produktív képzelete és kombinációs készsége az újrahasznosítható anyagok felhasználása során.
· „Mindenből lehet valamit csinálni” szemlélet kialakítására törekvés.

· Újrahasznosítás lehetőségének felfedezése, kihasználása. 

· Szem –kézkoordináció és finommozgás, manipulációs készségfejlesztése tépéssel, vágással ragasztással, új technikák és anyagok felhasználásával.
Percepció fejlesztése:
· Ritmikus sorok kirakása pl. díszítéskor stb. 
· Tapintásos észlelés fejlesztése, különböző formák, méretek alakítása stb. 
· Alaklátás és formaállandóság fejlesztése pl. báb fejének (gömb) készítése papírból, textilből stb.
· A rész –egész vagy a téri információk viszonyának felismerése és alkalmazása a tárgyak készítése közben. 
Verbális fejlesztés:
Fontos, hogy az óvónő a közös munka során megnevezze a különböző technikákat, eszközöket a munka közben előforduló téri helyzeteket, relációkat.
Bábozás

A gyermekek belső világának egyik legkifejezőbb eszköze, ezáltal feleleveníti tapasztalatait elképzeléseit, esztétikai, szociális élményeit.

Nagy szerepe van a személyiség fejlődésében, a bábok mögé bújva lehetőség van az önmegvalósításra. A közös bábozás hat a társas kapcsolatokra. Élmények tapasztalatok elevenednek fel, így fejlődik emlékezete, a kitalált történetekkel pedig fantáziája. Nagyszerű eszköze az önkifejezésnek, feloldja az elfogódottságot, szorongást, így a kommunikáció fejlődését segíti. 

Verbális fejlesztés: lényeges eleme a beszéd, így nagyon sok fogalmat, kifejezést gyakorolhat. A fejlesztés szempontjából nagy jelentősége van a halandzsázásnak, a különböző érzelmi állapotok kifejezésének hanglejtéssel, hangszínnel és a beszéd gyorsaságával. 
Mozgásfejlesztésnél a karral és az ujjakkal végzett kisebb mozgások fejlesztésére van lehetőség attól függően, hogy a használt bábnak milyen a mozgatási technikája. Mozgatás közben ritmusérzékük is fejlődik. A testséma fejlődését segítheti az is, hogy megfelelően elhelyezkedjenek a paraván mögött és fejlettebb játékot igényel, amikor már a bábot térben mozgatják és nemcsak oldalra.

Dramatizálás

A dramatizálás és a bábozás szoros összefüggésben és kölcsönhatásban állnak egymással. 

Dramatizáláskor a gyermekek saját vagy irodalmi élményeiket játsszák el kötetlen módon. 

A dramatizálás a mozgáson, látványon, beszéden alapszik. A felelevenített élmények során fejlődik emlékezetük, kreativitásuk. Játék közben gazdagodik szervezőkészségük, alkalmazkodó készségük, önértékelésük és önismeretük is.

Mozgásfejlesztés: itt mindig a történettől függően alakul, hogy a játék milyen mozgás gyakorlását segíti elő. Lényeges az állatokat utánzó mozgás és a különböző emberek, személyiségek kifejezése mozgással is. (pl.: lassú, fürge, ügyetlen stb.). 
Testséma fejlesztés: itt nagy jelentősége lehet a csoportban található tükörnek, ahol megnézheti a jelmezbe, kellékbe öltözködve saját átváltozását. Nyomon követheti, gyakorolhatja tükör előtt a szerepnek megfelelő mozgást, mimikát. 
Percepciófejlesztés: különösen a tér észlelésére nyílik lehetőség, hiszen egy meghatározott térben a díszletek között kell mozognia. 
Verbális fejlesztés: a felidézett párbeszédek közben gyarapodik szókincse, árnyaltabbá válik kifejezőképessége, ha a mesében alkalmazott szófordulatokat, kifejezéseket is használja.
A terület kapcsolatai más nevelési feladatokkal. 

Legfontosabb és legfejlesztőbb tevékenység, áthatja az egész óvodai nevelés területét. 

· Lelki hatása: örömforrás, feszültség csökkentő hatású, a gyermek vágyai, indulatai tükröződnek benne, pozitív érzelmek kísérik, tapasztalatok érzelmi feldolgozása történik. 

· Hatása a testi fejlődésre: fejleszti a gyermek mozgását - kézügyességét, új mozgásformák gyakorlása, mozgások tökéletesedése, összerendezettség. 

· Értelmi képességek fejlődése: játék útján ismerkedik a világgal, tárgyakkal, tárgyak tulajdonságaival, valóság jelenségeivel, eseményeivel. Érzékszervek működése pontosabb lesz, észlelésük, megfigyelőképességük megbízhatóbbá válik. Gazdagítja a képzeletet, a gondolkodást, kreatív együttműködés fejlődését segíti elő. Szociális kreativitásuk is fejlődik (magatartás stb.) 

· Anyanyelvi nevelés: játékot kísérő érzelmek közlési vágyat ébresztenek, fokozódik a gyermek beszédkedve, a beszédkedv ösztönzi a nyelvi kommunikációs készség fejlődését. Óvónő és a dajka minta szerepe, ösztönző hatása beszédre és gondolkodásra 

· Közösségi élet: fejlődnek a társas kapcsolatok, viselkedési szabályok, gyakorolják a helyes magatartási módokat. Kölcsönös kapcsolatok, együttműködésük fejlődik, tapasztalatot szereznek a másik gyerek helyzetébe való beleélésben, együttérzésben. Alakulnak a játékhagyományok a „mi-tudat" 

· Esztétikai nevelés: a gyermekek ízlése fejlődik. Egy-egy elkészült építmény gyönyörködteti a gyermekeket. A csoportban lévő könyvek nézegetése, képek színhatása fejleszti esztétikai érzéküket. Észreveszik maguk körül a rendet, a tisztaságot (a játékok elrakása, csoportban a rend helyreállítása) gyönyörködnek benne.
8.2 Munka jellegű tevékenységek
„Dolgozni szaporán, felmossuk a konyhát...” (Weöres Sándor)

Helye a nevelés folyamatában:  

 A munka a személyiségfejlesztés olyan eszköze, amely a gyermekektől belső figyelmet és kötelezettségvállalást igényel. A munka célra irányuló tevékenység és többnyire külső irányítással folyik. Eredményét ők és mások egyaránt tapasztalhatják.

A munka felelősséggel jár, gyakorlás hatására alakul ki a gyermekekben a munkavégzés készsége és szokása. Közben megtanulják a legszükségesebb eszközök célszerű használatát.

Munkavégzés során alakul kötelességtudatuk, felelősségtudatok, erősödik kezdeményezőkészségük, fejlődik együttműködési képességük.

Az óvodában a munka elsősorban a közösségért végzett tevékenység, közben alakulnak a gyermekek közötti társas kapcsolatok. Elősegíti a gyermekben a munka játéktól való elkülönítését.

Célunk:  

A gyermekekben a mindennapi tevékenységek közben alakuljon ki a munkához fűződő pozitív erkölcsi viszony, szociális magatartása, társas kapcsolatainak tartalma gazdagodjon ez által. A környezettudatos szemlélet jelenjen meg tevékenységek végzése során.
Feladataink:  

· Munka jellegű tevékenységek korcsoportnak, fejlettségi szintnek megfelelő szervezése.
· Szerezzenek minél több tapasztalatot környezetükről tevékenységeik közben.

· Biztosítsunk minél több lehetőséget arra, hogy a gyermek kipróbálhassa önmagát, ezáltal erősödjön énképe, önállósága, helyes önértékelése. 
· A munkához megfelelő eszközök biztosítása, azok használati módjának megismertetése
· Tudatosan figyelünk és elkerüljük a balesetveszélyt a jól megválasztott hellyel, biztonságos eszközökkel, felnőtt irányításával, felügyeletével.
· A munka jellegű tevékenységeknél betartjuk a fokozatosság elvét. 
· Bemutatás után, folyamatos gyakorlásra adunk lehetőséget, szükség esetén segítséget nyújtunk. 
· Folyamatos együttműködés során konkrét, reális értékeléssel élünk.
· A közös munkavégzések érleljék meg jó hangulatukkal a munka után érzett közös örömöt, szabadítsa fel bennük pozitív érzelmeiket. 
· Fejlesztjük kitartásukat, felelősségérzetüket, együttműködési készségüket. 
· Juttassuk el a gyermekeket a kezdetben csak önmagukra irányuló, később a másokért is szívesen végzett örömteli cselekvéshez. 
· A munkavégzéssel kapcsolatos attitűdök és képességek, készségek fejlesztése. 
· Tapasztalat útján fedezzék fel a munka hasznosságát, szükségességét.
· Becsüljék egymás munkájának eredményét,
· Éljék át az én csináltam, mi csináltuk sikerélményét,
· Tudatosuljon, bennük mikor játsszák a munkát és mikor végeznek eredményt hozó munkát,
· Munkavégzés során a higiéniai és balesetvédelmi szabályok betartása, egészség, testi épség megóvására nevelünk.
Tevékenységi formák:

Önkiszolgálás:
Óvodába lépéstől a gyermeknek saját szükségleteinek kielégítésére irányuló örömmel és szívesen végzett aktív tevékenységek (gondozás, egészséges életmódra nevelés)

Közösségért végzett tevékenységek:
· Naposság.
· Középső csoportos kortól szabályozott rend szerint ciklikusan végzett tevékenység. Tartalma kapcsolódik az étkezéshez, (reggeli, déli) alkalomszerű munkákhoz, megbízásokhoz.
· Mindennapi élettel kapcsolatos állandó és alkalomszerű munkák. 
· A napközben adódó egyéni megbízásokat, eszközök elrakását, alkalmakhoz
 kapcsolódó készülődést, a felnőttnek nyújtható segítségeket foglalja magába. 
· Madár-és növényvédelemben való aktív részvétel.  
Sikerkritérium:
· A gyermekek szeretnek közösen dolgozni.

· Örömet szerez nekik, ha kötelességüket teljesítik.

· Önállóan és igényesen végzik a naposi munkát.

· Szívesen vállalkoznak egyéni megbízatások teljesítésére.

· Örömmel segítenek a kisebbeknek.

· Szeretnek meglepetést készíteni a kicsiknek, szüleiknek és az óvodában dolgozó felnőtteknek
· A munkavégzéshez szükséges eszközök, szerszámok célszerű használatát ismerik.

· Minden olyan területen segítenek, ahol erre szükség van.
· Megfelelő munkatempója alkalmas a csoportos tevékenységek elvégzésére.
8.3.A tevékenységekben megvalósuló tanulás
Az óvodai tanulás folyamatos, minden óvodai tevékenységi formában megjelenik, nem önálló tevékenységi forma. Nem szűkül le az ismeretszerzésre, hanem az egész nap folyamán adódó helyzetekben, természetes és szituált környezetben, kirándulásokon és az óvodapedagógus által kezdeményezett tevékenységi formákban, szervezeti és időkeretekben valósul meg. A tanulás a nevelési folyamat szerves része. Megjelenik a játék-, a mozgás-, a gondozási-és a munka jellegű tevékenységekben is.
Lehetséges formái:

· utánzásos, minta-és modellkövetéses magatartás-és viselkedéstanulás szokások alakítása

· spontán játékos tapasztalatszerzés

· játékos, cselekvéses tanulás

· gyermeki kérdésekre és válaszokra épülő ismeretszerzés

· az óvodapedagógus által irányított megfigyelés, tapasztalatszerzés, felfedezés

· gyakorlati problémamegoldás

Célunk:
· Az óvodás gyermek képességeinek fejlesztése, attitűdök erősítése, tapasztalatainak bővítése, rendezése.
· Érdeklődésének, irányultságának, érzelmi beállítódásának megismerése.
· A gyermek tapasztalatainak bővítése, rendezése.
· Játékos formában, tevékenységek közben szerzett tapasztalatok során képességek, készségek fejlesztésén keresztül a gyermekek személyiségének kibontakoztatása. 
· A gyermekek érzelemvezérelt, cselekvő gondolkodásának szemléletes, képszerű fogalmi gondolkodás szintjére nevelése.
Feladataink:
· Megfelelő háttértudás, mintaadó magatartás, tervszerűség és spontaneitás 
egységének biztosítása. 

· Élmény és tevékenységközpontú kezdeményezések útján a spontán tanulási 
lehetőségek biztosítása. 

· Irányított megfigyelés lehetőségeinek biztosítása természetes, és szimulált környezet 
(séta, szituációs játék kezdeményezésével, tapasztalati lehetőségek 
megteremtésével). 

· A tanulást támogató tárgyi környezet, személyi állandóság, érzelmi biztonság 
megteremtése. 

· A gyermekek életkori sajátosságaira, előzetes tapasztalataira, ismereteire építés 
Sokrétű ismeretszerző és tájékozódó tevékenységek, helyzetek megszervezése a 
játéktevékenységen belül. 

· Komplex tevékenységrendszer megvalósítása, melyben a tevékenységek fejlesztő 
hatása egymást erősíti. 

· Cselekvő aktivitás, közvetlen sok érzékszervet foglalkoztató tapasztalás, 
ismeretszerzés megszervezése. 

· Gyermeki kérdésekre, kísérletezésre épített tapasztalatszerzés megszervezése. 

· Gyakorlati problémahelyzetek, kísérletezési lehetőségek létrehozása, és feladathelyzet kialakítása.
Az óvodapedagógus a tanulás irányítása során, személyre szabott, pozitív értékeléssel segíti a gyermek személyiségének kibontakozását.

A szociális és intellektuális tanulási képességek fejlődését az óvoda felerősíti. Ennek elsődleges terepe a játék és a teljes óvodai élet.

Az óvodás gyermekek értelmi képessége, érzékelése, észlelése, emlékezete, figyelme, képzelete, képszerű szemléletes gondolkodása leginkább a játékon keresztül fejlődik. Ehhez társulnak olyan szervezett tanulási lehetőségek, mint az általunk irányított megfigyelés, tapasztalatszerzés, ami a gyermekek kérdéseire, válaszaira épülő ismeretszerzést is magában foglalja. 

Programunkban helyet kap az óvodapedagógus által kezdeményezett egyéni fejlesztés, amely számos probléma és feladatmegoldás lehetőségét adja a gyermekeknek. 

Sikerkritérium:
· Tevékenységeikben érdeklődőek, jól motivált, feladatokat megérti, önállóan, kitartóan, elmélyülten végzi. 

· Szándékos megosztott, tartós figyelemre képes. (25 –30 perc)

· Tevékenységeiben kitartó, érdeklődése, figyelme a feladat elvégzéséig tart.

· Megfigyelőképessége differenciált, lényeget megragadó.

· Kialakult problémamegoldó képességgel rendelkezik.

· Gondolkodási műveleteinek fejlettsége képesség teszi az alapkultúra elsajátítására. (Analizáló –szintetizáló művelet, általánosítások, összehasonlítások végzése, összefüggések felismerése.)

· Gondolatait, tapasztalatait képes önállóan, mások számára is érthetően megfogalmazni. 

· Képes a már elsajátított ismeretek szándékos felidézésére.

· Alkalmazkodik a tanulási folyamatokban különböző szervezeti formákhoz, akarati tulajdonságai alkalmassá teszik a szándékos ismeretszerzésre. 

· Rendelkezzen egészséges énképpel, reális önértékeléssel. Képes legyen tevékenységének eredményét helyesen megítélni. 

· Tevékenységeiben megjelennek a természet értékeinek védelmére irányuló tartalmak.
8.4. A külső világ tevékeny megismerése és matematikai látásmód
„ A környező világ iránti érdeklődés velünk születik. Születésünk pillanatában egy bonyolult és elkápráztató világ felfedezői vagyunk. Vannak emberek, akikben ez a szenvedély az idő múlásával vagy az élet megpróbáltatásai közepette kihűl. de vannak olyan szerencsések, akiket életük végéig hevít.”            
 ( Gerald Durell )
A környezet megismerésére nevelés    

Helye az óvodai nevelésben:  

A kisgyermek első tapasztalatait a környezetből meríti. A különböző hatások ellenére a családi nevelésnek alapozó, a fejlődés folyamán a személyiség jellemzőinek kialakulásában elsődleges szerepe van. Az óvodában az óvodapedagógusok tudatos irányításával folyik a tapasztalatszerzés a külső világ tevékeny megismerésére. A megismerő kognitív tevékenység alapja a megismerési vágy, ami cselekvésre sarkallja a gyermeket. A világot pontosan, valóságszerűen megismerni a kép, a cselekvés, a szó egységében lehet. Az értelmi fejlődés mellett a környezeti nevelés során kialakulnak a gyermekben a kulturált élet szokásai, a helyes viselkedési formák, a helyes erkölcsi és érzelmi viszonyok. A gyermek, miközben felfedezi környezetét, olyan tapasztalatok birtokába jut, amelyek a környezetben való, életkorának megfelelő biztos eligazodáshoz, tájékozódáshoz szükségesek. Megismeri a szülőföld, az ott élő emberek, a hazai táj, a helyi hagyományok és néphagyományok, szokások, a közösséghez tartozás élmények, a nemzeti, családi és a tárgyi kultúra értékeit, megtanulja ezek szeretetét, védelmét.
Ha mindehhez hozzájárul az óvónő érdeklődése, lelkesedése, empátiás készsége, biztos, hogy gyermekeink megszeretik környezetüket, ragaszkodnak ahhoz, eligazodnak benne. Már óvodáskorban elkezdjük a nemzeti identitástudat megalapozását (jelképek, szimbólumok megismerése a gyerekek életkorának megfelelően).
A nevelés során hangsúlyt kap a tevékeny megismerés. A környezettel való ismerkedés közben alakul a gyermek társas magatartása is. Tartalmában és feladataiban konkrét összefüggést mutat a közösségi neveléssel, zenei neveléssel, matematikai neveléssel is. A gyermek a természeti és társadalmi környezetből szerzett ismereteit játékában felhasználja, folyamatosan gyakorolja, munkatevékenységében alkalmazza.
Célunk:  
· A környezet megismerésére nevelés célja, hogy a gyermekek életkoruknak megfelelő szinten minél több tapasztalatot szerezzenek (mozgásos és érzékszervi) tevékenységeken keresztül az őket körülvevő szűkebb és tágabb természeti és tárgyi környezetből. Ezáltal biztonsággal tájékozódjanak és igazodjanak el környezetükben. 

· A környezethez való pozitív érzelmi viszony kialakítása, környezetvédelem megalapozása. 

· Szokáskialakítás az egészséges környezeti feltételek fenntartása érdekében.

· A gyermekek önálló véleményalkotásának, döntési képességének megalapozása.
· A biztonságos közlekedésre nevelés, gyermekek biztonság érzetének segítése, erősítése.
Feladataink: 
· A gyermekek spontán tapasztalataira, élményeire támaszkodva nyújtunk új ismereteket, segítünk a meglévők elmélyítésében, rendezésében. 

· Vezéreljen bennünket a gyermek természetes tudásvágya, érdeklődése, kíváncsisága. 

· Nevelőmunkánk hatására alakuljanak ki a viselkedési formák, pozitív érzelmi és erkölcsi viszonyok. 

· A környezeti neveléshez kapcsolódó szakirodalommal, a felnőtt és a gyermek környezet, egészségbarát szemléletére ható könyvekkel alakítjuk a gyermekek és családtagjaik környezettudatos településlakói –fogyasztói szokásait.

· Biztonságos életvitel szokásainak alakítása (közlekedés, az áldozattá válás).

· A környezet megismertetésével bemutatjuk, megszerettetjük, védjük kulturális értékeinket, hagyományainkat (szülőföld, ott élő emberek, hazai táj, helyi hagyományok és néphagyományok, szokások, közösséghez való tartozás élménye, a nemzeti, családi és tárgyi kultúra értékei).

· A feldolgozandó témák megválasztásánál környezeti adottságainkra és lehetőségeinkre támaszkodunk (Zöld jeles napok, természet-ünnepek).

· A témakörök kiválasztásánál tudatosan kihasználjuk az adódó kapcsolatokat más területekkel, hogy minél átfogóbb, sokirányú megtapasztalás lehetőségével az ismeretek tevékenységek, beágyazva rögződjenek, mélyüljenek. 

· A nevelési eljárások során törekszünk arra, hogy a mit, mivel, mikor, hogyan és kivel kérdésekre épített fejlődést segítő tevékenységek kerüljenek megvalósításra.

· A megismerő tevékenységek folyamán minél több érzékszervi megtapasztalást, cselekvést biztosítunk. 

· Folyamatos és alkalmi megfigyelésekkel megláttatjuk, megtapasztaltatjuk a változó világot. 

· Szokásrendszerek, viselkedési formák megalapozása, készségek, képességek fejlesztése, melyek szükségesek a természeti és társadalmi környezettel való harmonikus együttélésre. 

· Fenntartható fejlődés érdekében, környezettudatos magatartás alapozása, alakítása.
· Fejlődjenek az értelmi képességek (megfigyelés, elemzés, összehasonlítás, problémamegoldó gondolkodás, vizuális és verbális memória stb.).

· Új ismereteket szerezzenek, illetve mélyüljenek, rendeződjenek a meglévők, pozitívérzelmi viszony alakuljon ki a természet szépségei iránt (megismerem, megszeretem, megvédem).

· Ismerjék meg a társadalmi szokásokat, a hazai és a helyi hagyományokat.

· Folyamatos és alkalmi, szervezett és spontán megfigyelésekkel tesszük lehetővé, hogy a gyermekek cselekvő részeseként maguk fedezzék fel a világot. 

· Segítjük önálló véleményalkotásukat és döntési képességeiknek fejlődését.

· Az óvodai közösségben, a gyermekek sokoldalú élményeket kapnak, ezért fontos a szülőföld, hazai tájak ismerete, az ott élő emberek, a családi és nemzeti hagyományok néphagyományok, szokások megismerése, a tárgyi kultúraértékeinek, szeretete, védelme.

· Viselkedési formákat sajátítsanak el, érzelmi és erkölcsi viszonyok tisztázódjanak, alkalmazkodó képességük, értékrendjük formálódjon.

· Folyamatos és alkalmi, szervezett és spontán megfigyelésekkel tesszük lehetővé, hogy a gyermekek cselekvő részeseként maguk fedezzék fel a világot, segítjük önálló véleményalkotásukat és döntési képességeiknek fejlődését.

· A gyermekek meglévő tapasztalatainak, ismereteinek beépítése, egyéni érdeklődésük kielégítése.

· A tevékenységformában rejlő nevelési lehetőségek számbavétele és ezek tudatos kihasználása. (anyanyelvi nevelés, hazafias nevelés, illem)

· A környezet matematikai vonatkozásainak tevékeny megismerése (spontán, szervezett)

· A mindennapi óvodai életben alkalmazzuk az új tanulásszervezési eljárásokat: pl. témahét.

A 3-6-7 éves korban tervezhető jellegzetes tartalmak biztosítása

A 3-4 éves gyermekek elsősorban az óvodával és az ott dolgozó felnőttekkel ismerkedjenek meg. Az első és legfontosabb, hogy a biztonságérzetük kialakuljon és megszeressék az óvodát.     
Ez után arra törekszünk, hogy az óvoda közvetlen környezetével ismerkedjenek és csoporttársaikkal is közelebbi kapcsolatba kerüljenek. Beszélgessünk velük családjukról. Biztosan és pontosan azonosítsák a megismert testrészeket azok nevével. Kapjanak sok bíztatást, és törekedjünk arra, hogy: érzékeljék környezetük esztétikumát, színvilágát, a formákat, a jelenségeket. Figyeljék meg az évszakok változásait (színeket, időjárást, növényeket). Gyűjtsenek terméseket, leveleket, kavicsokat, évszakokra jellemző képeket.  Ismerjék meg a fontosabb üzleteket, amelyek közel vannak az óvodához. Természetes környezetben figyeljék folyamatosan a ház körül élő állatokat a kiskertek növényeit, virágait. Megfigyeléseik során végezzenek összehasonlítást a környezetben látható formákról, nagyságbeli és mennyiségi jellemzőkről.
A 4-5 éves gyermekek élményszerző, tapasztalatszerző sétáikat már nem csak az óvoda közvetlen környezetében teszik.   A megfigyeléseik, a gyűjtőmunkák differenciáltabbak és gazdagabbak. Tudjanak gyönyörködni az évszakok szépségében, a növényekben.

Keressenek összefüggéseket az időjárás és a természet változásai között, az emberi tevékenységek és a természet között. Rügyeztessenek, csíráztassanak, ültessenek, hajtassanak különböző növényeket (aranyvessző, búza, bab). 

Mutatkozzanak be. Beszéljenek családjukról. Ismerjék fel és nevezzék meg a testrészeiket és érzékszerveiket. Látogassanak el egy szülő munkahelyére. Nézzenek meg egy-két középületet. Ismerjék meg és gyakorolják a gyalogos közlekedés szabályait, az egyes személy-és teherszállító eszközöket.

Télen gondoskodnak az állatokról lehetőségeik szerint az óvoda környezetében 

(madáretető kihelyezése). Egy közeli családi házban megfigyelik a háziállatokat

(baromfiudvar, ól, istálló). Képekről és videó filmről megismernek néhány vadállatot. 

Saját tárgyakat válogatnak, meghatározott szempontok és ismert tulajdonságaik szerint. Tárgyakat mérnek össze hosszmértékük, tömegük szerint. Mennyiségeket hasonlítanak össze összkép alapján. Megszámlálják a halmazok elemeit 6-os számkörben. Felfedezik környezetükben a sík-és mértani formákat.

Megismerkednek az irányokkal és a névutók helyes használatával.

Az 5-6-7 évesek a természet adta lehetőségeken belül hasonlítsanak össze mennyiségeket, térbeli kiterjedéseket, formákat. Összehasonlítanak, szétválogatnak tárgyakat, személyeket, halmazokat, különböző tulajdonságaik szerint. Hosszmértékük, tömegük, űrtartalmuk, darabszámuk, vastagságuk szerint mérnek össze különböző tárgyakat. A 10-es számkörben számlálnak, párosítanak. Sorszámok szerint sorba rendeznek. Megnevezik, felfedezik környezetükben a sík- tér- és mértani formákat, megtanulnak tájékozódni síkban és térben egyaránt. Szóban is ki tudják fejezni a matematikai jellegű helyzeteket, mások megállapításainak igazságát, az összefüggéseket képessé válnak megítélni.

Lehetőségeink szerint a gyermekek a séták során folyamatosan megfigyelhetik az évszakok változásait. Az ősz színárnyalatait, a tél szépségét, az ébredő természetet. 

Felhívjuk figyelmüket, hogy ügyeljenek környezetük tisztaságára! Megfigyeléssel tapasztalják meg, hogy a hulladék és a szennyezett levegő milyen károkat okoz a környezetben az elültetett növényekben.

Sétáink során mezei virágokat, gyógy-és vadon élő növényeket ismertetünk meg a gyermekekkel. Egyszerű kísérleteket végzünk levegővel, növényekkel. Ellátogatunk velük egy-két munkahelyre, hogy ismerjék meg a felnőttek munkáját. Az ismereteket komplex módon, minél több érzékszerv és nevelési terület bevonásával tapasztalati úton közvetítjük.

Ellátogatunk középületekbe: iskolába, színházba, művelődési házba, boltba, postára, vasútállomásra.

A közlekedési eszközöket rendszerezve is megismerik: vízi, légi, szárazföldi.

A háziállatokat már úgy figyelik meg, hogy: hol élnek, milyen a környezetük, életmódjuk.

Sikerkritérium:

· Biztonságosan tájékozódnak és igazodnak el közvetlen környezetükben. 
· A gyermekek tudják személyi adataikat, szüleik nevét, foglalkozását, testvéreik nevét, életkorát. 
· Ismerik a család életét, a családtagok otthoni munkáját. 
· Gyakorlottak az elemi közlekedési szabályok betartásában, elsajátították az utcai viselkedés alapvető szabályait.
· Tudják csoportosítani az ismert közlekedési eszközöket. 
· Ismerik a környezetükben lévő intézményeket (tűzoltóság, rendőrség, orvosi rendelő, iskola, könyvtár, művelődési ház, zöldségüzlet, közért, piac... stb.), tisztában vannak az itt dolgozó emberek munkájával. 
· Felismerik és megnevezik a környezetükben észlelhető színeket, azok árnyalatait, fel tudják emlékezetből is idézni azokat. 
· Ismerik az évszakok jellegzetességeit. 
· Tudják a napok nevét, sorrendjét.
· Ismerik a napszakokat. 
· Tudnak különbséget tenni az élő és élettelen természet jelenségei, elemei között.
· Az általuk ismert állatokat életmódjuk, külső jeleik, lakóhelyük alapján tudják csoportosítani. Ismerik az emberi test felépítését, a testrészek nevét, funkcióját, törekednek testük tisztában tartására. 
· Ismerik az orvos gyógyító munkáját. 
· Ismerje a növény fogalmának tartalmát, ezen belül képes csoportosításra, osztályozásra. Közreműködik a növények ápolásában, gondozásában.
· Felismernek, megneveznek környezetükben élő madarakat, növényeket.
· Környezetük iránt nyitottak, érdeklődőek ismerik és betartják az alapvető viselkedési szabályokat.
· Észreveszik környezetükben a változásokat a természethez fűződő pozitív érzelmi viszony hatására megbecsülik, védik környezetüket.
Matematikai tartalmú tapasztalatok szerzése

Célunk:

A gyermekeket körülvevő világ mennyiségi, formai, nagyságbeli, térbeli összefüggéseinek felfedezése, megtapasztalása játékos formában a gyermekek igényeihez, ötleteihez igazodva. Alakuljon ítélőképességük, fejlődjön tér-, sík- és mennyiségszemléletük.
Feladataink:

· A gyermek már az óvodába kerülés előtt a mindennapi életben felfigyel a környezővalóság mennyiségi és minőségi összetevőire. Óvodai nevelésünk épít ezekre a korai tapasztalatokra, érdeklődésüket, képességeiket előkészítjük, és megtervezzük az egyénre és a csoportra szabott fejlesztést. 
· Az óvodai játék alkalmával létrejöhetnek olyan spontán szituációk, melyek alkalmasak matematikai tartalom közvetítésére.
· Az egyéni, páros és mikro csoportos foglalkoztatás alkalmával differenciáltan foglalkozunk a gyermekekkel, vagy szükség szerint közösen.
· A kezdeményezéseken igyekszünk minél több problémahelyzetet teremteni, hiszen így tudjuk leginkább aktivizálni a gyermeket a logikus gondolkodásra, együttműködésre a társaikkal.
· Gondolatainkat pontosan megfogalmazzuk, hogy a probléma felvetése egyértelmű legyen a gyermekek számára, ezzel lehetővé tesszük az önálló véleményalkotás, döntési képesség fejlődését.
· Segítjük a gyermekeket a saját logikájuk szerint gondolkodni, a felmerült lehetőségek között a megoldás kiválasztásában. Meghagyjuk a felfedezés örömét, a gondolkodásban és cselekvésben sikerélményhez juttatjuk őket. Ezzel fejlesztjük logikus gondolkodásukat, problémafelismerő és megoldó képességüket, kitartásukat. 

· A tevékenységek során a gyermekek verbális fejlesztésére is lehetőség adódik. A foglalkozások keretén belül minden használati tárgyat, eszközt megnevezünk, s a velük való cselekvést is.
· Mozgásos feladatoknál a különböző testrészeket és a velük való mozgásokat, cselekvéseket is megnevezzük.
· A matematikai nevelésben fontos helyet foglalnak el a térbeli viszonyok, ezek közül is lényegesebbek az irányok és a helyzetek, melyek a gyermek térpercepciójának fejlesztését szolgálják.
Sikerkritérium:

· Képes tárgyak, személyek tágkörben történő összehasonlítására. 

· 10 –es számkörben számfogalma megalapozott, biztos, műveleti tevékenységekre ezen belül képes. 

· Tapasztalatokat szerzett a mérések, viszonyítások körében, ismeri ezek eszközeit, alkalmazza őket. 

· Térbeli viszonyokat, kiterjedéseket felismer. 

· Képes egyszerű kombinatorikai feladatok megoldására. 

· Szín és formaérzékelése pontos. 
· Ismer geometriai fogalmakat, tulajdonságokat. 

· Síkban és térben irányoknak megfelelően tájékozódik.

· Vizuális helyzetpozíciókat felismer. 
· Képes csoportban, párokban, egyénileg feladatmegoldásra, együttműködésre. 
· Képes összefüggések meglátására, szóbeli kifejezésére, elemi következtetéseket, általánosításokat alkot. 
· Használ matematikai kifejezéseket, szóbeli közléseiben, megállapításaiban.

· Képes jól ismert tulajdonságok szerint válogatni, sorba rendezni, összehasonlítani halmazokat. Képessé válik saját szempontú válogatásra, sorba rendezésre.
· Önállóan is össze tudnak mérni hosszúságjellegű mennyiségeket.
· Képesek különféle geometriai tulajdonságok szerint térbeli és síkbeli alakzatokat megkülönböztetni.
· Saját környezetükben biztonságosan tájékozódnak, felismerik a változásokat.
· Szívesen vállalkozzanak a feltett vagy felismert problémák megoldására. 
· Képessé válnak az óvónő gondolatainak követésére, kérdései megértésére. 
· A matematikai jellegű problémákról bátran elmondják a gondolataikat. 
· Képesek egymás állításainak igazságát megítélni, megbeszélni, esetenként kijavítani saját tévedéseiket.
· Elő tudnak állítani különféle elemekből, más-más elrendezéssel, bontással, többet, kevesebbet, ugyanannyit.

8.5. Verselés, mesélés  
„A mese: az anyanyelv zenéje és én járása.”(Óvodai nevelés játékkal, mesével)

A magyar gyermekköltészet, a népi, dajkai hagyományok, gazdag és jó alkalmat, erős alapot kínálnak a mindennapos mondókázásra, verselésre, egyben erősítik a nemzethez való tartozás érzését is. A mese a gyermek érzelmi, értelmi, erkölcsi fejlődésének és fejlesztésének egyik legfőbb segítője. A mese életkorilag megfelel az óvodás gyermek szemléletmódjának és világképének. Visszaigazolja a kisgyermek szorongásait, s egyben feloldást és megoldást kínál. A tárgyi világot is megelevenítő, átlelkesítő szemléletmódja és az ehhez társuló, a szigorú ok-okozati kapcsolatokat feloldó mágikus világképe, csodákkal és átváltozásokkal ráébreszt a mélyebb értelemben vett pszichikus realitásra és a külvilágra irányított megismerési törekvésekre.
Az óvodában a 3-7 éves gyermekek életkori sajátosságaihoz igazodóan a népi- népmesék, népi hagyományokat felelevenítő mondókák, rigmusok, a magyarság történelmét feldolgozó mondavilág elemei, meséi-, a klasszikus és a kortárs irodalmi műveknek egyaránt helye van.
Helye a nevelés folyamatában:  

Az esztétikai nevelés fontos területe az irodalom. Része az óvodai élet átfogó anyanyelvi nevelésének. Szorosan összefonódik az ének-zenével, a mozgásos játékokkal. A gyermek egész személyiségére hatással van, élményhez juttatja.
Kihat értelmi fejlődésre is, figyelmét, képzeletét, gondolkodását pozitív irányba tereli.

Kihat érzelmi életére, az együtt átélt öröm, bánat, izgalom a közösségi érzést, az összetartozás érzését formálja.

Célunk:

· Az irodalmi élmények járuljanak hozzá a gyermek szemléletmódjának és világképének kialakulásához, helyes erkölcsi, esztétikai értékítéletei gazdagabbá, színesebbé válásához. A gyermek érzelmi, értelmi fejlődésének segítése pozitív személyiségjegyeinek megalapozása.

· Alakuljon anyanyelvi kultúrájuk a népköltészet értékközvetítése által. 

· A nyelv szépségével, kifejező erejével a biztonságos önkifejezés megalapozása, az irodalmi érdeklődés felkeltése.

· A gyermekek érzelmi, esztétikai, értelmi és erkölcsi fejlődésének segítése.

· Pozitív személyiségjegyek megalapozása a meseélményekkel.

· A mesék mágikussága, a csodás meseélmények, a versek rímeinek csengése, zeneisége, valamint a mesék feldolgozása során irodalmi élmény nyújtása. 
Feladataink:

· Irodalmi élmény nyújtása az igényesen megválasztott, a 3-7 éves gyermekek életkori sajátosságaihoz igazodó művekkel (népi-népmesék, népi hagyományokat felelevenítő mondókák, rigmusok, a magyarság történetét feldolgozó mondavilág elemei, meséi, klasszikus és a kortárs irodalmi művek).

· A magyar gyermekköltészet, a népi, dajkai hagyományok beépítése a mindennapos mondókázásba, verselésbe.

· A mindennapos mesélés, irodalmi élmény nyújtása. 

· Megfelelő körülmények biztosítása az irodalmi művek befogadására. 

· A mondókák, mesék, történetek, mondák népi ritmusokon keresztül a néphagyomány ápolása, népi sajátosságaink átörökítése.

· Szemléletes, képszerű, színes élményszerű előadásmód.

· Az előadásmód tükrözze anyanyelvünk hangzásvilágát, ritmusát, dallamát.

· Az óvónő személyiségével teremtsen olyan meghitt, bensőséges érzelmi légkört, mely segíti az irodalmi élmények befogadását, elindítja a belső képalkotás folyamatát, az élmény feldolgozásában. 

· Az irodalmi alkotások, népmesék közvetítsenek erkölcsi és etikai értékmintát, viszonyokat, magatartásformákat. 
· Segítse elő a gazdag képzelet és fantáziavilág működését. 

· Segítse elő a gyermek saját vers-és mesealkotását, nyelvi, irodalmi kreativitását.

· Az élmények továbbéléséhez, kijátszásához, szorongásuk feloldásához, továbbá a külvilág és az emberi belső világ legfőbb érzelmi viszonylatainak és a megfelelő viselkedésformák feltárása érdekében felhasználjuk a bábozás, dramatizálás eszközeit és annak lehetőségét biztosítjuk a gyermekek számára a napi tevékenységek során. 

· Segítségnyújtás a szülőknek az igényes gyermekirodalom kiválasztásához.

Feltételek megteremtése

A meseciklus első hetében mesélünk, második hetében feldolgozzuk a mesét. Ettől lehetőség van eltérni, ha ünnepek előtti előkészület, ráhangolódás folyik, illetve a nyári időszakban. A mesélővel való személyes kapcsolatban a gyermek nagy érzelmi biztonságban érzi magát, s a játéktevékenységhez hasonlóan a mesehallgatás elengedett intim állapotában eleven, belső képvilágot jelenít meg. A belső képalkotásnak ez a folyamata a gyermeki élményfeldolgozás egyik legfontosabb formája

A meséléshez és versmondáshoz nyugalomra és viszonylagos csendre van szükség, melyhez meg kell teremteni a miliőt.

Csoportszinten kell kialakítani a meséhez hívás szokásrendszerét. Ez történhet zenei szignállal, mesepárnák előkészítésével, gyertyagyújtással, furulyaszóval, varázslattal stb.

Csak akkor kezdjük el a mesét, amikor már minden gyermek elhelyezkedett.
A felhasznált irodalmi anyagok igényes összeállítása:
Feladatunk a felhasznált irodalmi anyagok igényes összeállítása. A művek megválasztásában érvényesül a pedagógiai, pszichológiai, módszertani tudatosság. Művészi értékű, elsősorban népi, másodsorban klasszikus és kortárs irodalmi alkotásokat a következő szempontok szerint válogatjuk:
A 3-4 évesek versanyagát népi mondókákból, rigmusokból és a legismertebb költőink ritmikus, zenei hatású játékos verseiből állítjuk össze. Olyan meséket választunk, melyek cselekménye egyszerű, érthető, és ritmikus ismétlődések vannak benne, rövid állatmesék, láncmesék.

 A 4-5 évesek meséi már lehetnek többfázisos szerkezetű állatmesék, népmesék, dramatikus, realisztikus mesék.

Itt már helyet kapnak a mai magyar írók modern meséi, és magyar klasszikusok is. Ebben a korban a tervezett mondókázás anyagát a népi mondókák, névcsúfolók, halandzsa szövegű kiolvasók alkotják. Szerepelnek vidám, humoros versek, és a mai magyar költők népköltészeti ihletésű, ritmusélményt nyújtó versei.          

Az 5-6-7 éves kor a mesehallgatás igazi ideje. A gyermekek mesetárába az állatmesék és a cselekményesebb népmeséken kívül már beépülnek a novellisztikus, realisztikus meséken át a klasszikus tündérmesék, tréfás mesék és műmesék. A gyermekek versanyaga gazdagodik a különböző típusú népi mondókákkal, kiolvasókkal. Megismernek olyan közmondásokat, amelyeket a környezet gyakran hangoztat. Lírai verseket is bátran tervezünk, mert a gyermekek már ebben a korban is megérzik a költői képek érzelmét, kifejező erejét. A kiválasztott versek, mesék megerősítik a környezet megszerettetését, az évszakok szépségét, a néphagyomány ápolást.

Álljunk készenlétben a megfelelő alkalom megragadásához, ennek feltétele, hogy sok mondókát, verset, mesét tudjunk, hogy ezeket emlékezetből bármikor fel tudjuk idézni. Ezen kívül legyen egy gyűjteményünk, amiből felolvasunk. Teremtsük meg a mesehallgatás külső-belső feltételeit, hangulatát eszközök használatával is.

Beszéljünk arról a szülőkkel, hogy otthon is rendszeresen meséljenek, verseljenek, mert az élőszóban történő meséléskor kialakuló meghittség nagyon fontos a gyermek számára.
A személyiség- és képességfejlesztés lehetőségei a verselés, mesélés alkalmán
Az érzelmi biztonság megadásának s az anyanyelvi nevelésnek egyaránt fontos eszközei a többnyire játékos mozgásokkal is összekapcsolt mondókák, dúdolók, versek. Ezek ritmusukkal, a mozdulatok és szavak egységével a gyermeknek érzéki-érzelmi élményeket adnak. Minél több lehetőséget teremtünk vidám rigmusok korai megkedveltetésére. Sokszor ismételünk együtt állathívogatókat, altatókat, kiolvasókat.

Az egyszerű állatmeséken keresztül fokozatosan rászoktatjuk gyermekeinket a mese figyelmes végighallgatására. A gyermekek a mese többszöri meghallgatása után legyenek élvezői a mese dramatikus feldolgozásának. A gyermekek bevonásával megjelenítjük az egyszerű meséket.

A gyermekek rövid, improvizált jelenetek bemutatásával ismerik meg a bábokat. Párbeszéd formájában előadott, rövid ötletes jeleneteket mutatunk be. A bábok számát fokozatosan növeljük.       

A vers, mese, dramatikus játékokhoz, csak olyan kellékeket használunk, amelyek elősegítik a képzeleti dolgok előhívását, és a meséhez való erős kötődés kialakulását. 

Az új versek bemutatása a gyermekek élményeihez kapcsolódik. Ügyelünk a szavak gondos, tiszta kiejtésére és az értelemszerű hangsúlyra. A gyermekek a hallott egyszerű meséket önállóan bábozhatják, dramatizálhatják. Folytatásos mesét főképp a délutáni pihenés alatt olvasunk a gyermekeknek.
A nyelvi képesség fejlesztésnek leghatásosabb eszköze a mese, vers, bábozás, és a dramatikus játékok. Ezen keresztül sajátítják el a gyermekek a helyes kiejtést, a tiszta beszédhallást, és a tiszta, nyelvtanilag helyes beszédet. A népi mondókák segítségével tisztítható a magán-és mássalhangzók helyes kiejtése, a megfelelő artikuláció, a hangkapcsolatok törvényszerűségei.

A gyermekek a meséből, versekből sok új fogalmat ismernek meg. A bábjáték, dramatikus játék a szabad önkifejezésüket bontakoztatja ki. A dramatikus helyzetek lehetőséget adnak a társalgási kedv fokozására, önálló versmondásra.
Sikerkritérium:
· Alakuljon szokássá és váljon igénnyé a mindennapos irodalmi élmény.
· Szívesen, érdeklődve, figyelmesen hallgassanak mesét, báb és gyermekelőadást. 
· Segítsenek a mesemondás, verselés helyének feltételeinek kialakításában.
· Önálló verselésre, mesemondásra vállalkoznak, önállóan kezdeményeznek dramatikus játékokat és ehhez felhasználják a már meglévőket, vagy készítsenek új eszközöket.
· A népmesei elemek, szófordulatok épüljenek be szókincsükbe, és használják ezeket. 
· Élményeik feldolgozásában legyenek bátrak, kreatívak, kezdeményezőek, tükröződjék a cselekvéseikben, kifejezésmódjukban gazdag képzelet és fantáziaviláguk. 
· Legyenek a gyerekek között a csoportban „élő” közkedvelt mesék vagy más irodalmi alkotások. 
· Kíváncsian, érdeklődve várják a folytatásos történetek újabb epizódjait.
· Képesek legyenek irodalmi élményeikről beszélgetni, véleményüket, gondolataikat megosztani másokkal. 
· Kialakult a képességük a belső képteremtésre.
· Megszeretik a könyveket, újságokat és egyéb ismeretterjesztő kiadványokat, és helyesen használják. 
A terület kapcsolatai más nevelési feladatokkal: 

Legszorosabban az anyanyelvi neveléssel fonódik össze. 

· Erkölcsi nevelés: a jó és az igaz győzelme a gonosz és hazuggal szemben - rámutat a helyes útra. Életbölcsességeket, erkölcsi tanulságokat tartalmaz. 

· Közösségi nevelés: a mesék tükrözik az emberek jellemét, kapcsolataikat, életformájukat. Mélyíti az önismeretet, segíti a világ megismerését. 

· Tanulás: a mese a legtágabb értelemben tanít (gondolkodtat, belső képalkotásra késztet) 

· Környezetismeret: megismerkednek a mesékben a természeti jelenségekkel, az évszakok változásaival, az őket körülvevő tárgyakkal, eszközökkel. A mesékben megismerik az állatok tulajdonságait, viselkedésüket, jellemzőiket. 

· Vizuális nevelés: meseélményeiket képekben is kifejezik, megjelenítik, szívesen ábrázolják a mesehősöket 

· Zenei nevelés: a mondókák ritmusérzék fejlesztő hatásúak. Sok mondóka énekelhető -az egyszerű dallamok könnyen megtanulhatók. 

· Testnevelés: versenyjátékok és egyéb szereplők kiválasztásánál használják a kiszámolókat. Játék: játékukban felhasználják a meseemlékeiket, élményeiket, színesebbé, gazdagabbá teszi játékukat. 

· Érzelmi nevelés: a mese oldja a szorongást, amelyet a nagyrészt még ismeretlen világ, feldolgozatlan indulatok váltanak ki a gyermekekből.
8.6. Ének, zene,énekes játék, gyermektánc
Helye a nevelés folyamatában: 

A zene hatása olyan emberformáló erő, amely kihat az egész személyiségre. Az óvodai zenei nevelés a gyermekeket élményhez juttatja, felkelti zenei érdeklődésüket, formálja zenei ízlésüket, esztétikai fogékonyságukat. Megszeretteti a gyermekkel az éneklést, az énekes játékokat és szoktatja őket a szép, tiszta éneklésre. Fejleszti a gyermekek zenei hallását, ritmusérzékét, zenei emlékezetét, játékos zenei alkotókedvét, mozgáskultúráját.
Az ének-zenei nevelésben fontos helyet foglal el a mozgásos-, énekes játék, mely rendszeresen jelen van a gyermek tevékenységi lehetőségei között
Célunk:   

A közös éneklés, a közös játék örömének megéreztetése, ami fejleszti a gyermekek zenei ízlését, esztétikai fogékonyságát. A gyermekek jussanak minél több olyan zenei élményhez,ami megalapozhatja zenei anyanyelvüket.
„zenét művelő, zenét élvező és értő magyar közönség kiművelése, amely a kisgyermekkorban kezdődik”

                                                                       ( Kodály Zoltán)  
Feladataink:  

· A zenei képességfejlesztés (hallás, ritmus, éneklés, mozgás, egyenletes lüktetés, zenei kreativitás)

· Olyan hely és légkör biztosítása, amely a gyermeket hozzásegíti a felszabadult, örömteli éneklés, táncos játékok átélésére. 

· Ismerjék meg és használják a zenéhez használatos kelléktárat (hangszer, fejdísz, egyéb kiegészítők).

· Az anyanyelvi örökség gazdagítása a zenei anyanyelv megalapozása játék szituációkon keresztül, korosztálynak megfelelő és igényesen összeállított magyar népdalkincs, válogatott kortárs művészeti zenei anyag alapján. 

· Olyan zenei tevékenységek biztosítása, amelynek során a gyermek felfedezi a dallam, ritmus, mozgás szépségét a közös éneklés örömét. 

· A zenehallgatás anyaga formái segítsék elő a gyermek zenei ízlésének formálását, alapozzák meg a zenei kultúrát. 

· A különböző mozgásbeli és térformák kialakítása segítsék elő a koordinált, harmonikus mozgásfejlődést. 

· Az énekes –dalos játékok erősítsék a szociális képességek fejlődését. Az örömteli zene és játék, a közös éneklés váljon örömforrássá, nyújtson sikerélményt. 

· A beszéd, a ritmus, a dallam és a mozgás együttes élménye fejlessze a gyermekek nyelvesztétikai érzékét. 

· Megismertetjük elsősorban a magyar, de más nemzetek népi kultúrájának kincseit, a népszokások egyes elemeit, az ünnepekhez kapcsolódó zenéket, dalokat.

· A zene és ének váljon természetes örömteli cselekvéssé, serkentse a gyermekeket kreativitásra, hasson improvizáló készségükre.

 3-6-7 éves korban tervezhető jellegzetes zenei tartalmak biztosítása

 A 3-4 éves gyermekek megtanulnak 6-8 mondókát, ölbeli játékot és 8-10 énekes játékot. A mondókák, dalok 2/4 üteműek, melyekben a negyed és nyolcad ritmus változik. A gyermekek jóízű játékok közben közvetve megismerik a zenei alapfogalmakat. Tudnak halkabban és hangosabban beszélni, mondókát mondani és énekelni. Megfigyelik a csendet, a környezet hangjait és a dallamjátszó hangszerek hangszínét. Különböző mozdulatokkal érzékelik az egyenletes lüktetést. Énekelgessük a gyermekek nevét, csalogassuk őket énekelgetve a közös játékba, táncba, tevékenységbe. 

A 4-5 éves gyermekek énekelgessenek 4-8 motívumból álló énekes játékokat, műdalokat. Megtanulnak 4-5 új mondókát, 10-12 új gyermekdalt. A körjátékok között már megjelennek  a szerepcserés, párválasztó, sorgyarapító játékot. A gyermekek a énekeljenek egyénileg, kisebb csoportokban, halkabban, hangosabban, magasabban, mélyebben. Kérdés-felelet játékot játszanak változatos szövegekkel és ritmussal.  

Érezzék az egyenletes lüktetést, a motívumok hangsúlyát, és a mondókák, dalok ritmusát. 

Az 5-6-7 éves gyermekek 4-7 új mondókát, 12-15 új énekes játékot és 3-4 alkalomhoz illő műdalt tanulnak meg. A művészeti programmal dolgozó óvodákban a gyermekjátékokhoz szimbólumot találunk ki, amit a zenesarokban helyezünk el. Olyan dalokat válogatunk, melyekben már szünet és szinkópa is előfordul. A nagyobb óvodások szabálytartó képessége már megengedi a bonyolultabb játékokat is (pl.: párcsere, kapus, hidas, sorgyarapító-fogyó játékok). Ezeket a játékokat már e korosztály néptáncának is tekinthetjük. Az énekes játékok mozgásanyagát egyszerű táncos lépésekkel variáljuk, és ezt a gyermekek a felnőtt minta utánzásával tudják követni. A gyermekek tiszta éneklését minél gyakoribb egyéni énekléssel segítjük elő. 

A hallásfejlesztést segítő zenei fogalom párokat kapcsoljuk össze hangszínfelismeréssel, tempóváltoztatással, vagy dallambújtatással. A ritmusfejlesztés eredményeképp a gyermekek meg tudják különböztetni az egyenletes lüktetést és a dalok ritmusát. Fejlesztjük a gyermekek alkotókészségét, és lehetőséget teremtünk arra, hogy egy-egy zenei feladatot többféleképpen megoldjanak.
Óvodánkban a zenei élmény mindennapos lehetőség, és sokféle tevékenységhez kapcsolódik.
A tevékenység differenciált szervezeti formáinak biztosítása
A zenei nevelés szervezeti formája is kötetlen és kötött jellegű. A zenei képességfejlesztő játékokat kötetlen jelleggel mikrocsoportos formában szervezzük meg, lehetőleg várakozási idő nélkül. Minden csoportban alakuljon ki szokásrendszer a gyermekek bevonására a zenei képességfejlesztő játékokba (zenevonat, hívogató dal).  Ezzel a formával a gyermekek egyéni képességeit figyelembe véve eredményesebben tudunk fejleszteni. 

A kötött jellegű szervezett énekes játékokat lehetőség szerint megtarthatjuk az udvaron is.       

A zenehallgatást különböző tevékenységekhez kapcsoljuk.
Sikerkritérium:
· Természetes megnyilvánulási forma a gyerekek között az éneklés, mondókázás, dalos játékok kezdeményezése, mozgás improvizáció, belső motiváció alapján.

· Ismerik a hangszereket és azok használatát, zenei tevékenységeikhez önállóan alkalmazzák. 

· Élvezettel, figyelmesen hallgat zenét. 

· Tud ritmust, mozgást, dallamot rögtönözni. 

· Tud néhány dalt tisztán, helyes szövegkiejtéssel egyedül is énekelni. 

· Tud dallam, vagy ritmusmotívumokat egyénileg visszaénekelni, visszatapsolni.

· Tud társaival térformákat alakítani.

· A különböző mozgásokat és táncmozdulatokat társaival együtt, egyöntetűen, esztétikusan végzi.
· Tud élvezettel, irányítás nélkül játszani néhány dalos játékot.
· Felismeri a halk –hangost, és tud halkan, hangosan énekelni, beszélni.
· Megkülönbözteti az egyenletes lüktetést a dal ritmusától. Tudja mindkettőt mozgással, járással, tapssal a dalból kiemelni. 
· Megbeszélés, vagy egyéni ötletek alapján az éneklést hangszerekkel tudja kísérni. 
· A dramatikus, szerepformáló játékok során alkalmazzák a megismert viselkedési formákat. 
· Ismerik az ünnepekhez, évszakokhoz kapcsolódó népszokásokat. 
· Alkalmasak más, óvodán kívüli zenei élmények befogadására is.

8.7. Rajzolás, festés,mintázás,kézi munka
„Azt adja a világ, amit belelát a kíváncsiság.”(Szabó Lőrinc)

Helye a nevelés folyamatában:  

A vizuális nevelés összetett, sokszínű nevelési terület. A rajzolás, festés, mintázás, képalakítás, kézi munka, mint az ábrázolás különböző fajtái, továbbá a műalkotásokkal, a népművészeti elemekkel, szokásokkal, hagyományokkal, nemzeti szimbólumokkal, az esztétikus tárgyi környezettel való megismerkedés is fontos eszköze a gyermeki személyiség fejlesztésének. A gyermek alapozó élményei, külvilágról szerzett tapasztalatai eltérőek. A fizikai érésük, pozitív és negatív hatásaik pozitív és negatív hatásai manipulációs készségeik, író, rajzoló mozgásuk egyéni és az óvodáskor előtti időszak pozitív és negatív hatásait tükrözi. 
A gyermeki alkotás a belső képek gazdagítására épül. Hatást gyakorol önismeretükre, önbizalmukra, cselekvésükre, ahhoz kapcsolódó érzelmeikre. Elősegíti a természet színeire, formáira való rácsodálkozást, a művészi, a népi alkotások iránti vonzódás kialakulását.

Megismerteti a gyerekeket különböző anyagokkal, munkafogásokkal, technikákkal, eszközök használatával. Szorosan kapcsolódik más nevelési területekhez.

Célunk:  

· A vizuális észlelés, emlékezés, képzelet, a vizuális gondolkodás pontosabbá tétele az intellektuális látásmód kialakulásának megalapozása. Formálódjon gondolkodásuk, esztétikai értékrendjük, gazdagodjon érzelmi világuk. A környezettudatos szemlélet épüljön be a vizuális tevékenységeikbe.
· A gyermek élmény és fantázia világának képi, szabad önkifejezése. A gyermekek tér – forma - szín képzetének gazdagítása, esztétikai érzékenységük, szép iránti nyitottságuk, igényességük alakítása.
A tevékenységek megszervezéséhez kitűnő pedagógiai alapot adnak az évszakok változásai, a természet szépségei, a gyermekek által megérthető világ tárgyai és eseményei. Ugyancsak kitűnően hasznosíthatók a vizuális tevékenységek számára az ünnepek, melyek érzelmileg is közel állnak a gyermekekhez és megmozgatják a fantáziájukat. Ahhoz, hogy kibontakozhasson a gyermekek alkotókedve, teljes önállóság szükséges. Az ötlettől a megvalósításig főként bátorítást, útmutatást és dicséretet várnak a gyermekek. Ezen tevékenységek az óvónő által biztosított feltételekkel, az egyéni fejlettséghez és képességhez viszonyítva segíti a képi – plasztikai kifejezőképesség, komponáló, térbeli tájékozódó és rendező képességek alakulását, a gyermeki élmény és fantáziavilág gazdagodását és annak képi kifejezését.
Feladataink: 
· Olyan körülmények, eszközök biztosítása, amelyek hozzásegítik, inspirálják a gyermeket élményei, érzelmei kifejezésére, szabad és irányított tevékenységek közben. 

· Az ábrázolás különböző fajtáinak (rajzolás, festés, mintázás, építés, képalakítás, kézi munka) biztosítása. 
· Ábrázoló technikák, különböző anyagok, munkafolyamatok megismertetése, gyakorlással történő elsajátítása (rajzolás, festés, mintázás, tépés, vágás, ragasztás, kézimunka, barkácsolás, hajtogatás, építés, képalakítás).

· A műalkotásokkal, a népművészeti elemekkel, szokásokkal, hagyományokkal, nemzeti szimbólumokkal és az esztétikus tárgyi környezettel való ismerkedés lehetőségének biztosítása a gyermeki személyiség fejlesztése érdekében. 

· A gyermeki alkotások közösségi rendezvényeken való bemutatása, a tehetségek bátorítása. Egyéni és közös élmények vizuális tapasztalatok biztosítása.

· Egyéni képességeikhez igazodva, a képi, plasztikai kifejezőképesség segítése. 

· A fantázia, képzelet gazdagítása, kifejezése az ábrázolás eszközeivel. 

· Esztétikai érzékük, érzékenységük fejlesztése.

· Felébresztjük a gyermekekben a „valami” létrehozására az alkotásvágy örömét. 

· A „hulladék nem szemét” elv hasznosítása, a „belelátás” képességének fejlesztése az újrafelhasználás érdekében.
· A belső képek gazdagítása a mese, vers, ének, énekes játék eszközeivel, a gyermeki ábrázolás ösztönzése alkotó légkör teremtésével, változatos lehetőségek felkínálásával.

· A gyermeki élmény és fantázia világ gazdagításával a saját formanyelv, az alkotó alakító önkifejezés fejlődésének segítése.

· Az esztétikai érzékenység, a szép iránti nyitottság, környezet esztétikai alakítására és a vizuális esztétikai élmények befogadására való fogékonyság megalapozása

· Az eszközök célszerű, biztonságos, takarékos, kreatív használatára szoktatás.

· Az egyes technikákhoz kapcsolódó munkafogások, megoldások, az eszközök bemutatása, használatuk megnevezése, a gyakorlásra való ösztönzés.
· Törekedni kell a gyermeki alkotások közösségi rendezvényen történő bemutatására és a tehetségek bátorítására.

A 3-6-7 éves korban tervezhető alkotó-alakító tevékenységek tartalmának, minőségének differenciált fejlesztése

A gyermeki alkotás a belső képek gazdagítására épül. Az ábrázolás különböző fajtái: a rajzolás, festés, mintázás, építés, képalakítás, a kézimunka is fontos része a gyermeki személyiség fejlesztésének. 

A tevékenységek a képalakítás, a plasztika és az építés köré rendelhetők.  Ezek ne különüljenek el élesen egymástól. Maga a tevékenység - s ennek öröme - a fontos.

Az óvodába kerülő 3-4 éves gyermekeknek tegyük lehetővé, hogy játszva ismerkedhessenek meg az anyagokkal, eszközökkel és a technikai kivitelezés módjaival. Kezdődjön el az esztétikum iránti érzékenység, igényesség kialakítása. Észrevetetjük és együttesen gyönyörködünk a saját és mások alkotásaiban, a mű-és népművészeti szépségekben.

Megtervezzük a képalakító tevékenységek technikáját, eszközeit.

Nincs tervezett téma a szándéktalan firka időszakában.

A képalakítás jelenjen meg zsírkrétával, festéssel, papírragasztással, nyomattal, nyomokkal a homokban, agyagba. 

A gyermekek tetszés szerint vegyenek részt a plasztikai alakításban. 

A gyermekek ismerjék meg az anyagok alakíthatóságát: nyomkodás, gyurkálás, gömbölyítés, simítás, sodrás, mélyítés.                                                                                              

A gyermekeknek igény szerint biztosítjuk a gyurmázás, lisztgyurmázás lehetőségét.

A 3-4 éves gyermekeket megismertetjük az építés során a különböző tárgyak formáival, alakzataival. Örüljenek a létrehozott eredményeiknek, alkotásaiknak, munkáiknak.

Óvodáinkban évszakonként megrendezett ovi-galériával találkozhatnak a gyerekek, melyet kis csoportokban többször is megcsodálhatnak (művészeti programmal dolgozó óvodában).     

Bővítjük a 4-5 éves gyermekek alkotó-alakító tevékenységét. A megjelenő szándékos képalakító tevékenységet segítjük az élményeikhez kapcsolódó témákkal, technikákkal. Megjelenik az ember, környezet, tárgyak ábrázolása saját elképzeléseik alapján. A rajzok finomabb kidolgozásához vékony ceruzát, zsírkrétát, filctollat, különböző vastagságú ecseteket használnak.

Képeket alakítanak különböző anyagokból.

Plasztikai munkájuk során képesek a formák tagolására. Játékukhoz kellékeket, valamint alkalmi ajándéktárgyakat készítenek. Különböző formájú terméseket használnak a plasztikus formák létrehozásához.

Az építés során saját elképzelésük szerint alakítják a teret, ehhez a terem berendezési tárgyait, eszközeit használhatja. A gyermekek segítenek az eszközök előkészítésében és elrakásában.

Az 5-6-7 évesek alkotó-együttműködési készségét figyelembe véve segítjük a képi, plasztikai és környezetalakításból eredő aktív tárgykészítés bővülését. 

Képalakítás során a gyermekek minél többször alkossanak közös kompozíciókat.                                                                                                                        

Saját élményeken alapuló cselekményes témákban megjelennek a mesék, versek, ünnepek eseményábrázolásai. Egyéni módon jelenítik meg a formákat, minél eredetibb megoldásokat és színeket használnak.

Plasztikai munkájuk során megjelenik a közös térbeli többalakos kompozíció, egy-egy mesejelenet, élethelyzet.

Ezen technikák segítségével képeket alakítanak, ajándékokat készítenek. Az ajándékokat elsősorban ünnepekhez kötötten készítik szüleiknek, de gondolnak a legkisebbekre is. Segítjük a gyermekeket a játékok, bábok, játékkellékek készítésében. A szülők segítségével gyűjtjük az alkotó-alakító munkájukhoz szükséges anyagot. 

Segítjük a gyermekeket abban, hogy az építés során, nagyobb méretű elemekből, térben állítsanak össze formákat, a drámajátékhoz egyszerű díszletet.  

Szükség esetén segítséggel készítsenek elő minden anyagot, eszközt az alkotó tevékenységhez.  

Biztosítjuk a több napon át tartó építés lehetőségét. 
A tevékenység differenciált szervezeti formáinak biztosítása

Az alkotó-alakító tevékenységek a mindennapi játékban jelen vannak, beépülnek. Egy héten egyszer tudatosan irányított mikro csoportos, kötetlen formájú tevékenységeket szervezünk.

Az ajánlott téma különböző technikával történő megvalósítása a gyermekek sajátosságait, képességeit figyelembe véve.

Sikerkritérium
· Örömteli tevékenységet, cselekvést jelent a képi kifejezésmód.

· Biztonságosan és célszerűen használják az eszközöket, anyagokat. 

· Ötleteik kifejezéséhez, megvalósításához megtalálják a legmegfelelőbb technikákat, az ezekhez szükséges eszközöket, jelzik erre vonatkozó igényeiket. 

· Műveik, alkotásaik tükrözik a környezetről szerzett ismereteiket, tapasztalataikat. 

· Grafomotoros készségük koordináltsága alkalmassá teszi őket az irányított finommozgásokra. 

· A különböző technikákat, anyagokat képesek összehangolni, változatos módon alkalmazni.

· Bátrak, ötletesek az építésben, téralakításban, az újrahasznosítható anyagok feldolgozásában.

· Szín és formaábrázolásuk képi, plasztikai kifejezőképességük változatos. 

· Emberábrázolásaik koruknak megfelelően részletesek, egyszerűbb mozgások érzékelhetővé válnak ábrázolásukban. 

· Esztétikai élmény létrehozásával gazdagodik személyiségük. 

· Átélik az alkotás, létrehozás örömét, figyelembe véve az újrahasznosítás lehetőségeit is

8.8. Mozgás
A mozgás a tanulás kapuja” 
                  / Paul Dennison/
Helye a nevelés folyamatában:     
 A gyermekek természetes, harmonikus mozgásának, testi képességeinek fejlesztése játékos formában.

A gyermekek tájékozódásának, alkalmazkodó képességének, valamint a személyiség akarati tényezőinek fejlesztése úgy, hogy megmaradjon a gyermekek szabad mozgáskedve. A testnevelés fejleszti a gyermek testi készségeit, az ügyesség sokféle formáját, a testi erőt, gyorsaságot, állóképességet.
A 3-7 éves gyermekek egészséges testi fejlődésének biztosítása nem képzelhető el a rendszeres, játékban gazdag, az egyéni képességeket messzemenően figyelembe vevő, kellő aktivitást és terhelést biztosító mindennapi testnevelés nélkül. 

Ismert tény, hogy a mozgásöröm és a szellemi fejlődés egymással szoros kapcsolatban áll. A mozgásfejlesztéshez tehát hozzátartozik, hogy maximálisan biztosítsuk a spontán mozgáslehetőséget, mégpedig az egyéni sajátosságok figyelembevételével. Ajánlatos tehát minden adódó lehetőséget kihasználni a nap folyamán a mozgásra. Rendkívül fontos a szabadlevegőn való tartózkodás minél hosszabb idejű biztosítása. 
Célunk: 
· A gyermekek természetes mozgáskedvnek megőrzése, életkorukból fakadó természetes mozgásigény kielégítése, a mozgás megszerettetése, rendszeres mozgással egészséges életmód kialakítása.

· Pszichomotoros készségek és képességek kialakítása, formálása és fejlesztése rendszeres egészségfejlesztő testmozgás, a gyermekek egyéni szintjéhez igazodó mozgásos játékok és feladatok alkalmával.

· Az óvodáskor a természetes hely- helyzetváltoztató- és finommotoros mozgáskészségek tanulásának, valamint a mozgáskoordináció intenzív fejlődésének szakasza.

· Fontos a mozgás és az értelmi fejlődés kedvező egymásra hatásának biztosítása sokszínű, változatos és örömteli, érzelmi biztonságban zajló gyakorlási formákkal.
Feladataink: 
· Szerettesse meg a mozgást, tornát, adjon személyes mintát.

· Biztosítson lehetőséget minden gyermek számára a spontán, a szabad játék kereteiben végzett mozgásos tevékenységeknek, az egészségfejlesztő testmozgásnak az óvodai nevelés minden napján.

· Természetes mozgáskészségek fejlesztése, mozgástapasztalatok bővítése, készségek, jártasságok alakítása.
· Vegye figyelembe az egyéni szükségleteket és képességeket.

· Törekedjen a gyermeket legjobban fejlesztő, kooperatív mozgásos játékok széleskörű alkalmazására, a szabad levegő kihasználására.

· Rendgyakorlatok módosítása, folyamatos átszervezése. A szervezet játékos bemelegítése természetes, mozgásos játékokkal történjen.
· Elégítse ki a gyermekek mozgásigényét, bővítse mozgástapasztalataikat spontán vagy szervezett formában.

· Óvja a gyermekek egészségét.

· Fejlessze a kondicionális és koordinációs képességeiket, ízületi mozgékonyságukat célzott mozgással, tornával.

· Alakítsa a személyes készségeit, képességeit (bátorság, fegyelmezettség, kitartás, tűrőképesség).

· A rendszeres mozgást, tornát építse be a csoport szokásrendjébe.

· A családi környezetben kialakult mozgásszegény életmódot ellensúlyozza mindennapos tornával, játékos mozgásokkal, az óvoda udvarán és a csoportszobában.

· A mozgásgátolt, koordinációs és kondicionális képességek terén gyengébb gyermekeket egyéni differenciálással zárkóztassa fel, motiválja a mozgásra.

· Fejlessze a gyermekek testi képességeit.

· A szervezet sokoldalú fejlesztése közben, az óvodapedagógus tudatosítsa a gyermekben a megfelelő magatartásformák elsajátítását, a veszélyhelyzetek felismerését, azok elkerülését.
· Alkalmazzon rendszeresen prevenciós- láb és testtartásjavító – tornát. Ha rendellenességet vél felfedezni, tájékoztassa a szülőt, segítse, hogy megfelelő szakember vegye gondozásba.

· Tartsa be a fokozatosság, rendszeresség elvét a mozgások gyakorlásában, a gyermekek terhelésében.

· Fejlessze kognitív kompetenciájukat, állóképességüket, téri tájékozódásukat, egyensúlyérzetüket, a nagymozgások során.

· A gyermek életkori sajátosságainak, egyéni fejlettségi szintjének figyelembe vételével fordítson nagy gondot a nagymozgások gyakorlására. Különösen nagy figyelmet fordítson a halmozottan hátrányos és a sajátos nevelési igényű gyermekek mozgásfejlesztésére.
 3-4 évesek

Kiemelt feladatunk, a nagymozgások fejlesztése.  A járásgyakorlatok fokozatosan megjelennek a tevékenységekben zenével vagy zene nélkül. Megismertetjük a gyermekeket különféle futás-, ugrás-, dobás-, labda-, és támaszgyakorlatokkal. Megjelennek a talajtorna elemei és az egyensúlyozó játékok.
Mivel a kicsik utánzó mozgásokat végeznek, nagyon fontos, hogy az óvónő bemutassa a gyakorlatokat.

4-5 évesek

Kiemelt feladatunk a testséma fejlesztése, a test részletes megismerése, a testrészek megnevezése. A kiscsoportban elsajátított alapgyakorlatokat fokozatosan nehezítjük. a talajtorna anyagaként megjelenik a guruló átfordulás és a kézenállás előgyakorlata, „a csikórugdalózás”. Kiemelt szerepet kapnak az egyensúlyérzékelést, a szem – kéz, szem - láb koordinációt és téri érzékelést igénylő feladatok. Fokozottan figyelünk a lateralitás (oldaliság) kialakítására. Ezt segítheti a jobb csuklón a karkötőhasználat.
5-6-7 évesek  

Hangsúlyt kap a finommotorika fejlesztése (könnyű kézi szerekkel), és a szabályjáték alkalmazása (sorverseny, váltóverseny, versenyfutás).   

A mozgásanyag bővül egy- és kétkezes alsó- és felsődobással, célba dobással, labdavezetéssel és labdapattogtatással, kooperatív mozgásos játékokkal (párban és kisebb csoportokban). A támaszgyakorlatok bővülnek pók-, rákjárással, talicskázással. A talajtorna új elemei a guruló átfordulás, a test hossztengelye körüli gurulás, a kézállás előgyakorlata. 
A különböző szervezeti formák megteremtése a gyermekek mozgás szükségletének differenciált kielégítése érdekében

Biztosítjuk a gyermekek szabad mozgását a délelőtti és délutáni udvari játék, valamint a séták során. Lehetőséget biztosítunk az óvoda udvarán vagy annak környékén a mindennapi testedzéshez: a kocogásra és futásra. Mindennapos edzést rossz idő esetén a csoportszobában vagy a tornateremben tartjuk. 

A kötelező testnevelés foglalkozást mindhárom korosztálynak heti egy alkalommal szervezzük meg (csoportszinten vagy csoportbontással). Középső-és nagycsoportban október 1-től, kiscsoportban november 1-től.

Szabadban szervezett énekes játékokkal is szolgáljuk a gyermekek mozgásszükségletének kielégítését.

Teret adunk a spontán megjelenő mozgásos tevékenységeknek, biztosítjuk az egészségfejlesztő testmozgást az óvodai nevelés minden napján, az egyéni szükségleteket és képességeket figyelembe véve, minden gyermek számára.  

Mindennapos testnevelés: 
· Az óvodás gyermekeinknek az egészséges testi fejlődésük biztosításához a rendszeres, játékban gazdag az egyéni képességeket messzemenően figyelembevevő, kellő aktivitást és terhelést biztosító mindennapos testnevelésre van szükségük. 

· A mozgásfejlesztéshez hozzátartozik, hogy maximálisan biztosítjuk a spontán mozgáslehetőségeket, ezeket döntő mértékben, a szabadban valósítjuk meg. 

· Az óvónőink ötletessége hatékonyabbá teszi a mindennapos testnevelést. 

· Az óvoda udvarán, illetve az épületében található eszközeink hatékonyan felhasználhatók feladataink megvalósításához. 

· Óvodapedagógusaink pozitív hozzáállásukkal segítik a mindennapos testnevelés eredményességét. A testgyakorlatok mintaszerű bemutatásával motiváljuk a gyermekeket, építünk utánzási hajlamukra. 

· Minden olyan mozgásformát, amelyet az óvodások képesek elvégezni a mindennapi testnevelés kereteibe beépítünk. E tevékenység időtartamát mindenkor a gyerekek igényeihez igazítjuk. 

· Munkánk során érvényesül az óvodapedagógusaink pedagógiai szabadsága, a programunk rugalmas kezelése. 

· A gyermekek napirendjét úgy célszerű összeállítani, hogy azzal elkerüljük az egyoldalú terhelést és lehetőleg felváltva biztosítsuk a mozgást és az üléssel együtt járó tevékenységeket. A mozgás és pihenés egyensúlyának biztosításával sikerülhet a gyermekek egyoldalú igénybevételét elkerülnünk.
A mindennapos testnevelés objektív feltételei:

· Megfelelő hely, idő és eszközök biztosítása a mozgáshoz, 

· A tevékenységek megszervezése:
· a szabadban (fedett foglalkoztató, kavicsos és füves rész, sík és dombos terület, alacsony és magas területek kihasználása), 
· az óvoda épületén belül: csoportszobában, tornaszobában történik.

A mindennapos testnevelés szubjektív feltételei:

· Az óvodapedagógus személyisége, testi neveléshez való viszonya, 

· A testgyakorlatok mintaszerű végzése, örömteli, derűs légkör biztosítása, 

· A mozgásos játékok kedvező motivációs hatása, 

· Egészséges életmód szokásainak megalapozása, 

· Az együttmozgás örömének pozitív, személyiségformáló hatása, 

· A természetes mozgásokra alapozás az életkori sajátosságok figyelembevételével, 

· A testnevelési játékok örömteli, felszabadító érzésének erősítése.
Sikerkritérium:
· Szeretik, bátran végzik az aktív testmozgásokat a szabad tevékenységekben és az irányított mozgásos feladatokban.
· Önállóan is kezdeményeznek, igényükké válik a mozgásos játék. 
· Biztonságosan mozognak a térben, az alapvető téri irányokat ismerik, képesek a tájékozódásra. Kialakult dominancia.
· Kialakult testsémával, helyes énképpel rendelkezik. 
· Mozgása koordinált, összerendezett. 
· Mozgás tempóját képes irányításra is változtatni. 
· Egyensúlyérzéke stabil.
· Grafomotoros készsége alkalmassá teszi az irányított kézmozgásokra. 
· Képes mozgásos utánzásra, annak reprodukálására. 
· A verbális módon kapott utasításokat megértik, végrehajtására képesek. 
· Szókincsükbe beépülnek a mozgással kapcsolatos kifejezések, használják azokat.
· A társas kapcsolat elemi szabályait betartják, képesek az alkalmazkodásra, együttműködésre, rendelkeznek önuralommal. 
· Kialakult egészséges csapat-és versenyszellemmel rendelkeznek. 
· Kialakult pozitív viszony saját testéhez, (amely az önelfogadást segíti elő).
· Váljék örömmé, alakuljon szokássá a mindennapos frissítő testmozgás.   
	9. HAGYOMÁNYRENDSZERÜNK


Éves tervezésünk az ünnepek, jeles napok által színesített évszakok ciklikus változására épül. 
Óvodánk ünnepei, hagyományai között szerepelnek, a keresztény ünnepkör, a magyar 
néphagyomány szokásai és jeles napjai, nemzeti ünnepek, valamint a magyar és nemzetközi 
jeles napok közül a környezettudatosság iránti érzékenységet növelő, vagy épp érzelmi, 
szociális jelentőséget viselő események közül válogattunk. 
A születésnapok, névnapok megünneplése csoportonként eltérő szokásokkal zajlik, az 
óvodapedagógusok belátása alapján a gyerekek érzelmi igényeit, a csoport szokásait 
figyelembe véve. Ezek az alkalmak nem csak a gyerekek egyéni érzelmi életét gazdagítják, 
önbecsülését alakítják, de a szociális magatartás fejlődésében, az egyén iránti odafigyelésre 
nevelésben is fontos szerepet játszanak. 
Hagyományaink, ünnepeink kialakításakor elsődleges szempont a gyermekközpontúság, a 
korosztály életkori sajátosságai, érzelmi szükségletei, a családokból hozott szokások és 
igények figyelembe vétele. 
Az ünnepekkel, hagyományokkal elsősorban érzelmi téren kívánjuk gyermekeinket 
megismertetni, képessé tesszük őket arra, hogy örömmel, várakozással, érzelemmel teli 
átéléssel fogadják ezeket az alkalmakat. 
A modern művészeti elemeket, lehetőségeket, technikai eszközöket is bevonva 
néphagyományainak tiszteletére, nemzeti öntudatuk megélésére, környezettudatosságra 
neveljük a gyerekeket. Megemlékezések, ünnepek alkalmával fontos szempont a 
hagyományőrző technikák, a magyar népi kultúra elemeinek és a hazai művészek képi, 
plasztikus, zenei, irodalmi alkotásainak alkalmazása. Emellett a változó világ kínálta ehetőségeket, újdonságokat, pedagógusok, szülők fejlesztésre, változtatásra irányuló javaslatait is nyitottan fogadjuk. 
Különösen a környezettudatosságot célzó jeles napok megszervezésekor fontos az 
aktualitások figyelemmel kísérése, ismeretanyag, szemléltető eszközök, tevékenység 
tartalmak frissítése. 
Ünnepeink, jeles napjaink szervezésekor fő szempont, hogy élményszerű, pozitív érzelmi 
töltésű legyen a tevékenység a gyermekek számára, megfelelő időkeret, eszköz, anyag, 
feldolgozási lehetőség álljon rendelkezésükre az adott témakörben. Családokkal való 
kapcsolatunk erősítését szolgálja, hogy igyekszünk lehetővé tenni számukra az ünnepeken, azt 
megelőző készülődésben való részvételt, s így az élményt és érzelmi töltést a családi életbe is 
integrálhatják. Szervezéskor figyelembe vesszük az igényeket, hogy minél szélesebb kör 
tudjon részt venni az eseményeken.
	Jeles nap 
	Főbb tevékenységek

	Magyar népmese napja 
szeptember 30.
	Mesedramatizálás, mesejáték, meghívott előadók, 
óvodapedagógusok részvételével. 
Csoportonként életkornak megfelelő ismeretátadás, vizuális, 
irodalmi, mozgásos, zenei feldolgozás.

	Állatok világnapja 
október 4.
	Élőlények iránti pozitív érzések alakítása, 
védett/veszélyeztetett állatok megismerése. 
Csoportonként életkornak megfelelő ismeretátadás, vizuális, 
irodalmi, mozgásos, zenei feldolgozás.

	Márton nap 
november 11.
	Szülőkkel közös lámpás készítés, lámpás felvonulás a két 
épületet övező utcákon, liba lakoma 
Csoportonként életkornak megfelelő ismeretátadás, vizuális, irodalmi, mozgásos, zenei feldolgozás.

	Adventi időszak 
december
	Adventi koszorúkészítés, gyertya gyújtás, süteménysütés, 
ajándék készítés, érzelmi hangolódás 
Csoportonként életkornak megfelelő ismeretátadás, vizuális, 
irodalmi, mozgásos, zenei feldolgozás.

	Mikulás 
december 6.
	Mikulás csomag összeállítása. 
Csoportonként életkornak megfelelő ismeretátadás, vizuális, irodalmi, mozgásos, zenei feldolgozás.

	Luca nap 
december 13.
	Búzavetés.
Csoportonként életkornak megfelelő ismeretátadás, vizuális, irodalmi, mozgásos, zenei feldolgozás.

	Karácsony 
december második fele
	Közös műsor, éneklés, mesedramatizálás, bábozás óvodapedagógusok részvételével, csoportajándékozás, otthonra ajándékkészítés, ünnepi tízórai/uzsonna. Csoportonként életkornak megfelelő ismeretátadás, vizuális, 
irodalmi, mozgásos, zenei feldolgozás.

	Szilveszter/Újév 
december 31./január 1.
	Újévi szokások felelevenítése, idő múlásának érzékeltetése. 
Csoportonként életkornak megfelelő ismeretátadás, vizuális, irodalmi, mozgásos, zenei feldolgozás.

	Farsang - regölés, kiszehajtás 
február megfelelő részében
	Közös táncház, bábelőadás, mesedramatizálás, jelmezes mulatság. 
Csoportonként életkornak megfelelő ismeretátadás, vizuális, irodalmi, mozgásos, zenei feldolgozás.

	Március 15.
	Nemzeti jelképek készítése, megismerése, közös séta a Petőfi szoborhoz. 
Csoportonként életkornak megfelelő ismeretátadás, vizuális, irodalmi, mozgásos, zenei feldolgozás.

	Víz világnapja 
március 22.
	Vizek, vízi élőlények megismerése, védelmük jelentősége, környezettudatos magatartás alakítása. 
Csoportonként életkornak megfelelő ismeretátadás, vizuális, irodalmi, mozgásos, zenei feldolgozás.

	Föld napja

április 22.
	Tavasz-, természetéltető vizuális, zenei, mesei élmények, bábelőadás, mesejáték szervezés meghívott előadóval vagy 
óvodapedagógusokkal.

	Húsvét 
mozgó ünnep
	Hagyományőrző szokások felelevenítése, tojásfestés, locsolkodás, vendégvárás. 
Csoportonként életkornak megfelelő ismeretátadás, vizuális, irodalmi, mozgásos, zenei feldolgozás.

	Méhek napja 
április 30.
	Méhek testfelépítése, hasznuk, méhészeti termékek megismerése, védelmük. 
Csoportonként életkornak megfelelő ismeretátadás, vizuális, irodalmi, mozgásos, zenei feldolgozás.

	Anyák napja 
május első vasárnapja
	Édesanyák, nagymamák köszöntése ajándékkal, virággal, verssel, énekkel. 
Csoportonként eltérő megvalósítással, azt megelőző érzelmi ráhangolódással.

	Évzáró - óvodások búcsúztatása 
május 2. fele
	Éves vers, mese, dal, dramatikus játék készlet csokorba gyűjtésével, szülők, polgármester, iskolaigazgató, tanítónő meghívásával.

	Gyermeknap 
május utolsó vasárnapja
	Mozgásos, zenés, mesés játékok, előadás, koncert szervezésével, meghívott előadókkal, v pedagógusok részvételével.


A fenti események szervezése évenként változik: csoport szintű, csoportközi, óvoda közi, 
szülőket is bevonó keretek között, az adott éves munkatervben, nevelési tervben megjelölt 
formában (anyagi források, aktuális célok, időjárás, egészségügyi helyzet, stb. függvényében).
 Egyéb programok

· Egészségvédelmi napok játékos vetélkedők megszervezése a családok bevonásával. 

· Óvodabál –szülők, nevelők bálja –jótékonysági céllal.
· A felnőtt közösség ünnepei: Karácsony, évzáró, kirándulás.
	10. SAJÁTOS FELADATAINK

Gyermekvédelem és esélyegyenlőség az óvodában

„A legfontosabb az, hogy a gyermek érezze, figyelnek rá, komolyan veszik.”

(A. Sunderman)

A gyerekek veszélyeztetettsége olyan magatartás, mulasztás vagy körülménykövetkeztében kialakult állapot, amely gátolja a testi, értelmi, érzelmi vagy erkölcsi fejlődésüket. A kedvezőtlen gazdasági, szociális hatások, az ebből adódó életvezetési problémák kedvezőtlen hatással vannak a családokra. A mi feladatunk az, hogy odafigyeljünk a gyermekekre, és időben észrevegyük a viselkedés megváltozását (szorongás, agresszió stb.) valamint, hogy a szülőkkel együttműködve keressük az okokat és a megoldás lehetőségeit.
Célunk:

A gyermekek jogainak érvényesítése, egyéni képességeinek, tehetségének szabadkibontakoztatása, mindenek felett álló érdekének védelme, személyiségfejlődésének elősegítése, másságának tiszteletben tartása, nevelése, gondozása, ellátása, a rendelkezésünkre álló pedagógiai, szociális és jogi eszközökkel. A nevelőmunka összehangolása, a nevelőpartneri viszony megteremtése céljából kihasználjuk a családlátogatások, szülői értekezletek, személyes beszélgetések adtalehetőségeket. Tudatos személyiségközpontú neveléssel, hatékony gyermek megismerési technikák alkalmazásával próbáljuk kiszűrni a problémákkal küzdő gyermekeket, családokat. Szükség esetén segítséget és információt kérünk külső partnereinktől (pszichológus, védőnő, gyermekorvos, fejlesztőpedagógusok). A gyermekvédelem óvodai helyzetéről évente egy alkalommal felmérést készítünk, mely kiterjed a családok helyzetére, a gyermekek összetételére.

Feladataink:

· Egyéni foglalkozás, amely a hátrányok leküzdésének is jó eszköze.
· A gyermek másságának természetes kezelésével elfogadtatjuk azt a többiekkel, az óvónő személyes példamutatása a másság elfogadásában, és a problémával küszködő gyermek beilleszkedésének segítése.
· A szülők gondolkodásának alakítása nevelési problémák esetén.
· A gyermek fejlődéséhez és fejlesztéséhez szükséges egészséges és biztonságos környezet biztosítása.
· Megfelelő szakemberek bevonásával speciális gondozó, prevenciós és korrekciós testi nevelési feladatok ellátása.
· A gyermeki jogok ismeretének birtokában a gyermek védelme, pedagógiai eszközökkel való segítése. 
· Az óvodai és családi nevelés (lehetőségek szerinti) összehangolásával a nevelő partneri viszony megteremtése, erősítése a szülőkkel közös tevékenységek, programok során.
· Részvétel a Család-és Gyermekjóléti Szolgálat által szervezett éves gyermekvédelmi tanácskozásokon. Pedagógiai vélemények kitöltése szükség szerint.
A feladatok tartalmi megvalósítása:



Társadalmunkban megváltozott a családok strukturálódása, a különböző válságjelek, az értékek fellazulása miatt a gyermekvédelemre az eddiginél is nagyobb figyelmet kell fordítanunk. Szem előtt tartjuk a gyermek mindenek felett álló érdekeit. Óvodába lépéskor nagyfokú odafigyeléssel, szeretettel törekszünk a gyermekek biztonságérzetének megteremtésére, erősítésére, különös tekintettel a veszélyeztetett, valamint a szociokulturálisan hátrányos helyzetűekre. Az integrált nevelésben rejlő lehetőségeket a gyermekvédelem területén folyamatosan kihasználjuk, - egyes esetekben ezzel a megoldással érünk el eredményt. A krízishelyzetben levő szülők bizalmát empatikus magatartással, a személyiségi jogaik tiszteletben tartásával igyekszünk megnyerni. Problémás esetek kezelésekor a szociális jelzőrendszer megfelelő szakembereit keressük fel. 
Sikerkritérium:
· a szülők igénylik a az óvoda pedagógus által felkínált segítséget, őszinték problémájuk feltárásában, közösen keresik az együttműködés és a megoldás lehetőségeit,

· mérésünk, jelzőrendszerünk összehangolásával, működtetésével elérjük, hogy a hátrányos helyzet, a veszélyeztetettség mértéke csökken vagy megszűnik,

· a gyermekvédelem valamennyi törvény által biztosított eszközének felhasználásával az óvodapedagógusok a jelzőrendszer működtetésével elérik, hogy valamennyi óvodásgyermek személyiségének, képességeinek megfelelően fejlődjön,

· a neurológiai és egyéb hátrányokkal küszködő gyermekek speciális szakemberek segítségével érik el a programban meghatározott fejlődési fázisokat,

· elfogadják saját korlátaikat és azon belül mozogjanak biztonságosan,

· képesek elfogadni a gyermekek a társaik másságát.
Esélyegyenlőség az óvodában

(Tehetséggondozás 

(SNI, HH, HHH, etikai kisebbséghez tartozók

(Gyermekvédelem

Az integrációs nevelés
· esélyt adunk arra, hogy a gyermekek képességeiknek megfelelően fejlődjenek
· megtanítjuk a gyermekeket, hogyan éljenek egy közösségben 

Az integrációs nevelés célja:
· A halmozottan hátrányos helyzetű gyermekek differenciált fejlesztésének megvalósítása, az esélyegyenlőség biztosítása. 

· A közösségbe való beilleszkedés segítése. 

· A családi háttérből származó kulturális és szociális hátrányok csökkentése,a lemaradások folyamatos kompenzálása. 

· Bátorító nevelés az emberi kapcsolatok kialakításában.   

· Felelősségérzet, feladattudat kialakítása a gyermekekben.
Nevelőtestület együttműködése:
· Továbbképzések szervezése, 

· DIFER tesztek segítségével a felmérések segítése,után követése.

· Egyéni fejlesztési tervek kidolgozásának segítése, fejlesztések követése. 

· Fejlesztésekhez szakkönyvek beszerzése, közös értelmezése. 

· A szükséges dokumentumok elkészítése, begyűjtése. 

· Együttműködés segítése szülőkkel, iskolával, egészségügy, szakszolgálatok dolgozóival. 
Dokumentáció: Egyéni fejlődési napló  

 Pedagógiai munka kiemelt területei:

Cél: 
· Az egyéni képességfejlesztés, mely mindig az egyes gyermek aktuális fejlettségéhez igazodik. 

· A halmozottan hátrányos helyzet gyermekek differenciált fejlesztésének megvalósítása, az esélyegyenlőség biztosítása. Sajátos nevelési igényű gyermekek, részképesség problémával küzdő gyermekek részére egyénre szabott fejlesztő programot kidolgozása.  

A célokból adódó feladatok:

A halmozottan hátrányos helyzetű gyerekek szocializációjának segítése:

· HHH gyerekek beóvodázásának segítése 

· jó kapcsolat kialakítása a szülőkkel, hogy kellő bizalom alakulhasson ki az együtt neveléshez. 

· a gyerekek testi, lelki, szellemi szükségleteinek kielégítése.

· bátorító nevelés megjelenése az emberi kapcsolatokban. 

· kölcsönös tiszteleten, feltétel nélküli szereteten alapuló kapcsolat kialakítása.

· az óvodába lépéskor komplex állapotfelmérés.
	11. KÜLÖNLEGES BÁNÁSMÓDOT IGÉNYLŐ GYERMEKEK NEVELÉSE


„ Az elfogadás olyan, mint a termékeny talaj,

Ami lehetőséget ad az apró mag számára, hogy azzá váljon, amivé fejlődni képes.”

(Thomas Gordon)
Különleges bánásmódot igénylő gyermek:
 


· sajátos nevelési igényű gyermek

· beilleszkedési, tanulási, magatartási nehézséggel küzdő gyermek

· kiemelten tehetséges gyermek

Feladataink a sajátos nevelési igényű vagy beilleszkedési, tanulási, magatartási nehézsé-gekkel  kűzdő gyermekek nevelése során:
· A gyermek harmonikus személyiségfejlődését, az ered​ményeit, erényeit, sikeres próbálkozásait értékelő, másságát elfogadó környezet biztosítása. 

· A gyermek iránti elvárást fogyatékosságának jellege, súlyosságának mértéke határozza meg; terhelhetőségét biológiai állapota, esetleges társuló fogyatékossága befolyásolja; a fogyatékos kisgyermek egyes területeken kiemelkedő teljesítményre is képes lehet, ennek felismerése és gondozása kiemelt feladatot jelent.

· Az óvodai nevelés a fogyatékos gyermekeknél is a nevelés általános célkitűzéseinek megvalósítására törekszik; a nevelés hatására a sérülés arányában a fogyatékos kisgyermeknél is ki kell alakulnia az alkalmazkodó készségnek, az akaraterőnek, az önállóságra törekvésnek, az együttműködésnek; ennek érdekében a napirend során mindig csak annyi segítséget kapjon a gyermek, hogy önállóan tudjon cselekedni.

· A különleges gondozási igényből adódó feladatok végrehajtásánál törekedni kell arra, hogy a nem vagy kevésbé sérült funkciók differenciáltabb működésének tudatos fejlesztésével bővüljenek a kompenzációs lehetőségek.

· A fejlesztés céljait a szakértői bizottság diagnózisára, javaslataira kell építeni.

Minden sajátos nevelési igényű gyermek fejlesztése szakember bevonásával történik. A fent jelölt feladatok teljesítését a következő személyi feltételek megléte biztosítja:

· Utazó logopédus

· Gyógypedagógus 

· Fejlesztő óvodapedagógus 

Habilitációs, rehabilitációs tevékenységek.

Cél: Hátrányok csökkentése.

Gyógypedagógus és logopédus által végzett fejlesztő tevékenység. 

Fejlesztő foglalkozások, támogató tevékenységek.

Cél: Kognitív és szociális képességek, készségek fejlesztése.

Szükség esetén gyermekpszichológus és gyógytestnevelő segíti az SNI gyermek fejlődését. 

A gyógypedagógus folyamatos napi kapcsolatban áll az óvodapedagógussal. Mindenben segíti és útmutatása szerint az óvodai csoportban kiegészítik fejlesztő tevékenységét.

Megfigyeli a gyermek spontán játékát, a csoportban betöltött helyét, szerepét, viszonyait, kognitív képességeit, melyeknek fejlődését évente két alkalommal dokumentálja.

Szülői értekezlet

Cél: Befogadó szülői környezet kialakítása.

A szülői értekezleteken tájékoztatjuk a szülőket az integráció fontosságáról, az elfogadó társadalmi környezet jótékony hatásáról, a tolerancia és a segítő szándék, mint emberi értékek kialakításáról. 

Családkonzultáció

Cél: SNI-s gyermekek szüleivel való együttműködés, kooperáció segítése.

A családlátogatások és a fogadó órák alkalmával őszinte, nyílt beszélgetés kialakítása a szülővel. Tájékoztatjuk a fejlesztés lehetőségeiről, jogairól, kötelességeiről, esetleges kedvezményekről.
Tehetséggondozás
               „Vegyétek észre, ha egy gyerek különleges, nem azért különleges, mert különb akar lenni, hanem azért, mert nem tud más lenni.”

(Szabó Magda)

A tehetség a személyiség alapvető vonása, amely lehetővé teszi a jó képesség magasabb szintűvé alakítását. Az óvodás korban a tehetség ígérete jelenik meg.

Az óvodában a fejlesztés akkor sikeres, ha tapasztalást tartalmaz, mert a gyermek tevékenykedés által fejlődik.

Célunk:
Fedezzük fel a kiemelkedő képességű, kreatív, tehetségígéretes gyermekeket.

A személyiség optimális fejlesztése a csoportjaink napi életébe ágyazva zajlik.

A kiemelkedő képességek fejlesztésében a játékot tekintjük elsődleges színtérnek.

Olyan légkört alakítunk ki a tehetségígéretes gyermekek körül, amely elfogadja őket és segíti a személyiségfejlődésüket. A szeretetteljes légkör fokozza a bennük rejlő egyéni értékeik kibontakoztatását.

Kötelességünknek tartjuk, hogy segítsük őket az erős oldaluk továbbfejlődésében, valamint fejlesszük gyenge területeiket, melyek megnehezítik fejlődésüket.

Óvodapedagógus feladata:
A kiemelkedő képességű gyermeknek ötletet, eszközt ad.

Hagyja önállóan alkotni.

Meg kell találni minden gyermekben azt a képességterületet, amiben ő ígéretes.

A tehetség korai jeleit felismerni, pl.:

- fejlett beszédkészség (gazdag szókincs, korosztályát meghaladó nyelvi fordulatok),

- jó koncentrációs képesség (elmélyültség, sokáig képes lekötni magát),

- szeret idősebbekkel beszélgetni,

- szokatlanul jó memória, sokrétű érdeklődés,

- kíváncsiság, tanulásvágy,

- kreativitás (egyéni ötletek kidolgozása),

- intenzív érzelmek, humorérzék, fejlett igazságérzet, (túl) érzékenység,

- sok energia, rövid idő alatt sok feladat elvégzése,

- korai olvasás.

Az értékelések alapját képező elvárásokat (pedagógusra, intézményvezetőre, és intézményre) egységesen alkotjuk meg, az országos elvárásoknak megfelelően.

Az önértékelésben ugyanazok az elvárások fogalmazódnak meg, mint a tanfelügyeleti ellenőrzés esetén.

Az intézményi átfogó önértékelés része a pedagógus, a vezető és az intézmény önértékelése. Az önértékelés célját, feladatát, elvárásait az Intézményi Önértékelési Program tartalmazza. A részletes felbontást az Éves Önértékelési Terv rögzíti, mely az Éves Munkaterv részét képezi.
A pedagógus önértékelés területei

(Pedagógiai, módszertani felkészültség

(Pedagógiai folyamatok, tevékenységek tervezése és a megvalósításukhoz szükséges önreflexiók

(A tanulás támogatása

(A gyermek személyiségének fejlesztése, az egyéni bánásmód érvényesülése

(A gyermekcsoportok, közösségek alakulásának segítése, fejlesztése

(A pedagógiai folyamatok és a gyermekek személyiségfejlődésének folyamatos értékelése, elemzése

(Kommunikáció és szakmai együttműködés, problémamegoldás

(Elkötelezettség és szakmai felelősségvállalás a szakmai fejlődésért

A vezetői önértékelés területei

(A tanulás és tanítás stratégiai vezetése és operatív irányítása

(A változások stratégiai vezetése és operatív irányítása

(Önmaga stratégiai vezetése és operatív irányítása

(Mások stratégiai vezetése és operatív irányítása

(Az intézmény stratégiai vezetése és operatív irányítása
Az intézmény önértékelés területei

(Pedagógiai folyamatok

(Személyiség és közösségfejlesztés

(Eredmények

(Belső kapcsolatok, együttműködés, kommunikáció

(Az intézmény külső kapcsolatai

(A pedagógiai munka feltételei

(Az Óvodai Nevelés Országos Alapprogramjában megfogalmazott elvárásoknak és a Helyi Pedagógiai Programban megfogalmazott intézményi céloknak való megfelelés.
13. TERVEZÉS, SZAKMAI DOKUMENTMOK, MÉRÉS,ELLENŐRZÉS, ÉRTÉKELÉS
Az óvodai munkaterv és a csoportnapló vezetése
Az óvodai csoportokhoz kötődő adminisztrációs munka leglényegesebb feladata, hogy az ott folyó szerteágazó tevékenységeket, a nevelési és tanulási feladatokat tervidőszakokra lebontva gondolják át a pedagógusok és írásban rögzítsék a csoportnaplóban
Az intézmény szakmai dokumentációs rendszerének felépítése:
Az óvodai nevelés országos alapprogramja

↓

Az alapprogram alapján a helyi sajátosságok figyelembe vételével megalkotott Helyi Pedagógiai Program

↓

Éves munkaterv

↓

Óvodai csoportnapló, nevelési tervek, tematikus, illetve projekt jellegű tervezés, személyiség lapok, a gyermek fejlettségének nyomon követéséről szóló dokumentumok.
↓

Éves beszámoló
Az éves beszámoló elkészítésének alapját mindenkor az éves munkaterv képezi.
· Csoportnaplónk –tervező munkánk:
Az óvodai csoportnapló az óvoda pedagógiai programja alapján a nevelőmunka tervezésének dokumentálására szolgál. Az óvodai csoportnaplóban fel kell tüntetni az óvoda nevét, OM azonosítóját és címét, a nevelési évet, a csoport megnevezését, a csoport óvodapedagógusait, a megnyitás és lezárás helyét és időpontját, az óvodavezető aláírását, az óvodai körbélyegzők lenyomatát, a pedagógiai program nevét.
Célunk:
Óvodánk pedagógiai programjának megvalósítása érdekében a tudatosság érvényesüljön fejlesztő munkánkban.
Az óvodákban kialakított szempontok a tervezéshez
· A közös értékrend biztosítása.
· Az áttekinthetőség.
· Lehetőség a módosításokra.
· Tudatos tervezés a differenciált tevékenység feltételrendszeréhez.
· Többoldalú tapasztalatszerzésre törekvés.
· Feltételek biztosítása a játékra, amely gyermek legfőbb tevékenysége.
Feladataink:
· Nevelési céljaink ismeretében fejlesztési feladatainkat, tevékenységeinket a gyermekek életkori és egyéni adottságaihoz igazodva megtervezzük, melyben építünk a gyermeki ötletekre, igényekre, az eltérő fejlődési ütemre. Valljuk, hogy az óvodás korosztály számára a játék, a legalkalmasabb ismeretszerzési forma, amely nagyobb tudatosságot, szervezési képességet és kreativitást igényel, ezért ezt alkalmazzunk tervező munkánkban és annak megvalósításában egyaránt.

· Biztosítjuk egyik alapelvünk megvalósulását, az oldott, otthonos, derűs, szeretett teli légkört.

· A tervidőszakok hosszát fél évben határoztuk meg. (1. félév szeptembertől –január végéig, 2. félév februártól május végéig tart) Ennek megfelelően készítjük el a nevelő munka tervezését, valamint a tervidőszakok végén az értékelésünket.

· A nyári időszakra közös nevelési tervet készítünk.

· A komplex műveltségtartalmakkal megtöltött tematikus tervet 1 hónapra készítjük, a témával való foglalkozás tervezett időszakától függően (lehet 1-2 hetet).

· A heti bontásban is érvényesül a tematikus tervhez való kapcsolódás.

· Fontos számunkra, hogy széleskörű, a gyermekek érdeklődésére épülő, sokoldalú fejlesztő hatású az integrált tanulást is támogató tevékenységeket tervezzünk.
A módszerek, eszközök alkalmazása, megválasztása, foglalkoztatás formája (hogy kötött-, illetve kötetlen foglalkozás keretében valósul meg) az óvodapedagógusok kompetenciája, azonban mindig figyelemmel kell lenni az egyéni és életkori sajátosságokra és az egyéni fejlesztésre.

Kötelező foglalkozások: Testnevelés

Kötetlen, illetve kötött foglalkozások: Verselés, mesélés, Ének, zene, énekes játék, gyermektánc, Rajzolás, mintázás, kézi munka, Külső világ tevékeny megismerése.
Dokumentumaink
· Csoportnapló: törvényi előírásoknak megfelelően

· A gyermekek fejlődési naplója

· Felvételi-és mulasztási napló

A fejlődési napló a gyermekek egyéni fejlődésének regisztrálására szolgáló dokumentum, mely a gyermek óvodába kerülésétől az iskolába meneteléig tartalmazza fejlődését és a szükséges fejlesztési feladatokat.

A gyermek fejlődését nyomon követő dokumentáció tartalmazza
· a gyermek anamnézisét,

· a gyermek fejlődésének mutatóit (érzelmi-szociális, értelmi, beszéd-, mozgásfejlődés), valamint az óvoda pedagógiai programjában meghatározott tevékenységekkel kapcsolatos egyéb megfigyeléseket,

· a gyermek fejlődését segítő megállapításokat, intézkedéseket, az elért eredményt,

· amennyiben a gyermeket szakértői bizottság vizsgálta, a vizsgálat megállapításait, a fejlesztést végző pedagógus, a fejlődést szolgáló intézkedésre tett javaslatait,

· a szakértői bizottság felülvizsgálatának megállapításait,

· a szülő tájékoztatásáról szóló feljegyzéseket.
Célunk: 

Pedagógiai tevékenységünkben a gyermek egyéni képességeinek és fejlődési ütemének figyelembe vételével tudatosan meghatározni, és következetesen elvégezni a fejlesztési feladatokat, melynek köszönhetően a gyermek, az óvodáskor végére, alkalmassá válik az iskolai életmód megkezdésére. 
Feladataink:

· A gyermekek fejlődését folyamatosan nyomon követjük, és tapasztalatainkat írásban rögzítjük.

· Szükség esetén speciális szakemberek segítségét kérjük, illetve szakvizsgálatokat a gyermek megfelelő fejlesztése érdekében, melyhez pedagógiai véleményt írunk.

· Az óvodás gyermek fejlődéséről a szülőket évente 2 alkalommal kötelezően, illetve szülői kérés, probléma esetén szükség szerint, folyamatosan tájékoztatjuk. A gyermek fejlődéséről és a fejlődési napló tartalmáról –a gyermek szülein, óvodapedagógusain kívül –csak az óvodavezető részére adhatunk ki tájékoztatást, illetve indokolt esetben az óvodavezető engedélyével más személynek is (speciális szakemberek részére, vizsgálatokhoz). 

· Értelmi, érzelmi, közösségi, anyanyelvi és mozgásfejlődésének eredményét félévenként rögzítjük, kódolásos/szöveges formában az alábbiak szerint:(kiscsoportban a játéktevékenységen keresztül figyeljük az életkori és fejlődési mutatókat (kiinduló állapot rögzítése a pedagógiai hozzáadott érték kimutathatósága érdekében)

· A differenciálás kiindulópontja a gyermekek játékának megfigyelése, kapcsolatai, társas magatartása, verbális képességei, gondolkodása, ismeretei, mozgása, és ezen megfigyelések rögzítése.

· Rögzíteni kell a gyermek fejlődését szolgáló intézkedéseket, megállapításokat, javaslatokat.

· A gyermekek tudatos megfigyelése, a differenciált bánásmód érvényesítése, továbblépés elképzelhetetlen része.

· Az óvodapedagógusoknak feljegyzéseket kell készíteniük a megfigyelésekről.
A pedagógiai munka dokumentációja, az óvodai csoportok és a gyermekek fejlődésének ellenőrzése, értékelése
· Pedagógiai céljaink eléréséhez fejlesztő munkánk színvonalas ellátására van szükség. Az eredmények és hiányosságok feltárása nélkül nem tudjuk követni, a kitűzött célok megvalósultak-e. 

· A gyermekek fejlődését a csoportnaplóban és a róluk vezetett fejlődési naplóban követhetjük nyomon (fejlesztés dokumentumai: fejlődési napló, mely az egyéni fejlettségmérő lapokat tartalmazza, valamint a DIFER mérés 4-8 éves korig). Az ellenőrzés, elemzés értékelése után megerősíthetjük a kitűzött célokat, vagy elvégezhetjük programunk szükséges módosítását.
· A gyerekek tevékenykedéseit folyamatosan megfigyeljük, a megfigyeléseket a csoportnaplóban illetve fejlődési naplóban rögzítjük. Az SNI-s egyéni lapokon valóértékelést minden tervezési ciklus végén elvégezzük, és ezek ismeretében történik a gyermek további fejlesztése
A megfigyelések a következőkre irányulnak:

· A gyermek testi fejlettsége

· Mozgásfejlettség
· Finommotoros koordináció

· Szociális fejlettség

· Érzelmi, akarati képesség

· Értelmi képességek

· Nyelvi, kommunikációs képességek
A szülők tájékoztatása a gyermek aktuális állapotáról folyamatosan történik.

Programunk értékelésének módszerei:
· a fejlődési napló értékelése,
· DIFER mérések értékelése
· a program használata során összegyűlt tapasztalatok megbeszélése, elemzése.
Az óvodavezető ellenőrző tevékenysége:
Az intézményi ellenőrzési célok és feladatok alapján, az óvodai ellenőrzési terv összeállítása az ellenőrzés szempontjainak, módszereinek megfogalmazása az éves munkatervben kerül rögzítésre. Az óvoda ellenőrzési terve egy nevelési évre szól, pontosan meghatározza, hogy kit, mit, mikor ellenőriz. Az ellenőrzésről feljegyzés készül, ami tartalmazza az ellenőrzés célját és módszereit, az ellenőrzés megállapításait, következtetéseit, javaslatokat, helyét, idejét, időtartamát.

Az óvónők munkájának ellenőrzése
Az ellenőrzés szempontjai
· Az óvoda óvó-védő, szociális és személyiségfejlesztő funkciójának érvényesülése.

· A gyermeki jogok érvényesülése és a szükségletek kielégítése.

· Az óvodai nevelés feladatainak megvalósítása, ezen belül az egészséges életmódra nevelés, az érzelmi nevelés, az értelmi fejlesztés megvalósulása, a szocializáció biztosítása.

· Az óvodai csoport életének megszervezése, a napirend, heti rend, a szokások, hagyomány ápolása.

· A tevékenységformák sokféle biztosítása, tervezése, szervezése, és megvalósítása.

· A gyermekek fejlesztése és fejlődése
Az ellenőrzés formái

· Tájékozódó látogatás: pedagógiai dokumentumok vezetése, feltételek megléte, megteremtése.

· Tematikus látogatás: az éves munkatervben rögzített szempontok alapján történik.

· Visszatérő látogatás: a tájékozódó és tematikus látogatásnál készített feljegyzések megvalósulásának ellenőrzése.
· Spontán ellenőrzés: a nap bármely időpontjában a napi munkáról készült „pillanatfelvétel”, amely a felkészülés minőségét, a programmegvalósítás tudatosságának szintjét mutatja.
Az óvodapedagógus szerepe az ellenőrzésben
· A csoportban folyó tartalmi munkát a fejlettség várható eredményei orientálják. Az óvodapedagógus az óvodai élet minden területét figyelembe véve vizsgálja, hogy a csoportjában lévő gyermekek optimális fejlődése biztosított-e a mindennapokban. 

· Az ellenőrzés szempontjai
· A gyermek jól érzi-e magát az óvodában, mit teszünk ezért?
· Biztosítjuk-e és milyen módon, minden gyerek számára a biztonságérzetet?
· Hogyan szoktatjuk őket érzelmeik megfogalmazására, megfelelő formában való kinyilvánítására?
· Biztosítjuk-e a gyermek sokoldalú személyiségfejlődését. 
· A gyermek ismeretén alapuló, önmagához mért fejlesztését?
· Biztosítjuk-e és milyen módon a gyermek testi egészségének védelmét, sokoldalú mozgásfejlesztését? 
· Mozgásigényének kielégítését milyen formában szolgáljuk?

· Megvalósítjuk-e a környezet és kulturális értékeink megóvására és megőrzésére nevelést, ennek milyen szinterei vannak?
· Milyen szinten és milyen kommunikációs eszközökkel képesek a gyerekek kifejezni gondolataikat?
· Képesek –e társaikkal és felnőttekkel a kapcsolat kezdeményezésére és fenntartására?
· A különböző nevelési problémák megoldásához a gyermek és szülő igényének megfelelően nyújtunk-e segítséget?
Az értékelés eszközei módszerei

Megfigyelés, feljegyzések készítése, beszélgetés, szóbeli, írásbeli beszámoló
Az óvodapedagógus értékelő tevékenysége

A pedagógiai munka értékelésében minden óvónő részt vesz. Nevelőmunkánk minden fázisában végzünk értékelést. Amikor a gyermek fejlődését mérjük, vagy az elsajátított ismeretek alkalmazását értékeljük. A 3-7 éves gyermekközösségben nagyon fontos az azonnali visszajelzés, a mindennapok gazdag tevékenységei megkívánják ezt. A nevelési év rendjének megfelelően a nevelési folyamatok ciklikusan ismétlődnek, így az értékelési feladatok 1-1 időszak köré csoportosulnak. A csoportnaplóban a negyedéves tervet mindig értékelés követ. Az óvodai nevelőmunka végeredményéről csak a 3. illetve 4. év végén kapunk képet. A folyamatok ciklikusságából következik, hogy az értékelést a nevelés folyamatában rendszeresen végezzük.
Az értékelés eszközei, módszerei:
Megfigyelés, beszélgetés, gyermekek értékelés. Az értékelés értelmezése az óvodában
Az óvoda nevelőtevékenységében az értékelés, az intézményi, s ezen belül az óvodai, célok összevetését jelenti a tényleges működéssel. Elvégzése azért fontos, hogy a dolgozók visszajelzést kapjanak az általuk végzett munka eredményeiről.
Az óvodavezető értékelő tevékenysége
· Az óvodavezető értékelő munkája elősegíti a hatékony működést. 
· Éves munkatervet készít az elmúlt év végi értékelés alapján. 
· A tanév indítása előtt nevelési értekezlet keretében a nevelőtestület elé terjeszt.
· Év végi értekezleten beszámol az óvodában folyó munkáról az intézményi nevelőtestület előtt.
· Értékeli az óvodapedagógusok szakmai felkészültségét, tájékozottságát, nevelőmunkájuk színvonalát.
· Az értékelés a feladatok megvalósulásának módjára, tempójára, az elért eredményekre irányul, módszere a vizsgált feladatokhoz alkalmazkodik.
Az értékelés eszközei, módszerei:
Dokumentumelemzés, megfigyelés, beszélgetés, információgyűjtés szóbeli, írásbeli tájékoztatás.
A helyi nevelési program ellenőrzése, értékelése
A program tartalmi és formai beválását az alábbi szempontok szerint ellenőrizzük.
1. Megfelel-e az Óvodai Nevelés Országos Alapprogramjának?
2. Megfelel-e a Sajátos nevelést igénylő gyermekek óvodai nevelése irányelveinek?
3. A gyermekek várható fejlettsége megvalósítható-e a tervezett cél feladatok és tevékenységek keretén belül?
4. A program biztosítja-e a rugalmasságot, a pedagógiai önállóságot?
5. Eszközrendszerünk biztosítja-e a célok, feladatok megvalósulását?
6. Használható-e a program felépítése, tartalma, stílusa szerint?
7. Milyen a program hatása gyerekekre, környezetre, pedagógusokra?

A program sikerkritériumát a „Fejlődés várható eredménye az óvodáskor végén” címmel kiemelt programelem jelenti. Figyelnünk kell, hogy mindig szinkronban legyen a cél, a feladat és az eredmény.
	14. AZ ÓVODA KAPCSOLATAI


Óvoda-család kapcsolata  

Az óvodai nevelés a családi neveléssel együtt szolgálja a gyermek fejlődését. A nevelésben a család szerepe elsődleges, az óvoda erre épít rá és kiegészíti azt. Törekszünk tartalmas kapcsolatot kialakítani a családdal. Az óvodai nevelés a családra épül, a kettő összhangja teremti meg a harmonikus fejlődés feltételeit. 

A gyermekek nevelése érdekében elengedhetetlen a kapcsolat mélyítése. Ki kell használnunk a szülők érdeklődését, és ténylegesen együtt nevelő partnerré tenni a családot. 

Kapcsolatuk épüljön a tapintatra és mélyüljön a közös programok együttes tevékenysége során.  Az óvónő ismerje és fogadja el a család szokás és szabályrendszerét, tapintatosan befolyásolja az életmód helyes szokásainak kialakítását. Éreztesse az őszinte odafordulást és a segítő szándékot addig, míg a szülő elfogadja.
Együttműködésünk formái:  

· családlátogatás, (óvodába lépés előtt, problémák esetén)

· szülői értekezletek,

· napi beszélgetések,
· közös programok, kirándulások, ünnepek.

Kapcsolattartás a szülőkkel az inkluzív pedagógia jegyében
· A család a szocializáció első színtere.

· Erősítsük családi nevelést.

· A szülők gyermekük iránti felelősségérzetének kialakítására, megtartására törekszünk.

· Személyes kapcsolatot alakítunk ki a szülőkkel.

· A családok szociális különbségeiből adódó hátrányok kompenzálására törekszünk.

· A szülőket szakszerűen segítjük a gyermeknevelésben.

· A gyermeknevelés szakmai támaszrendszerének kiépítésére törekszünk.

Az óvoda és a család kapcsolatainak alapelvei  
· A gyermek személyiségének fejlesztéséhez kitűzött alapelvek, célok, feladatok egységes értelmezése és megvalósítása.

· Kölcsönös bizalom és segítségnyújtás, a gyermekre gyakorolt hatás erősítése.
· Az óvodai és a családokban folyó nevelési sajátosságok kölcsönös megismerése.

· Közös célok megvalósítása az együttműködés szabályainak betartásával.
· A szülő találjon az óvónőben támaszt, segítőtársat gyermeke fejlesztésében.
· Az óvoda nyitottsága biztosítsa az állandó kapcsolattartást.
· Az óvónők és a szülők alkalmazkodjanak egymáshoz.
Óvoda-iskola kapcsolata 
Az óvodából az iskolába történő zavartalan átmenetet fontosnak tarjuk, így munkánk összehangolását és az együttműködést is. Ennek érdekében megismerkedünk az iskola nevelési elveivel, lehetőséget adunk a tanítóknak az óvodai módszerek, eljárások megismerésére. Az óvónő tájékoztatást ad a gyermek fejlődéséről, egyéni üteméről, egyéni bánásmód tapasztalatairól és a várható alkalmazkodási nehézségekről.
Az utolsó óvodai évet kapcsoljuk össze az iskola megismerésével. Szülői értekezleten a szülők megismerkednek az iskolaérettség kritériumaival. Tájékoztatást kapnak az iskolában történő munkáról a meghívott vendégek, az iskolaigazgató és leendő elsős tanítók beszámolójából.                                                                                                                                                                                                                                                                                                                                                                                                                                                                        Az óvónők a gyermekekkel együtt meglátogatják az iskolát, megismerkednek annak helyi programjával. Lehetővé tesszük, hogy a gyermekek pozitív élmények útján ismerkedjenek meg az iskolai életmóddal.
Figyelemmel kísérjük volt óvodásaink beilleszkedését az iskolába, meglátogatjuk őket az 1. osztályban. Az elsős tanítónőnek tanév végén elektronikus úton elégedettségi felmérőt küldünk. A tapasztalatokat beépítjük pedagógiai munkákba.
Intézményünk egyéb kapcsolatai  
Fenntartó 

A polgármester, a képviselő-testület és intézményünk kapcsolatát a segítő együttműködés jellemzi. Meghívjuk őket ünnepeinkre, rendezvényeinkre. Nevelőmunkánkról, óvodai eseményekről az év meghatározott időszakában beszámolót készítünk.
Közművelődési intézmények  
A Közösségi Ház rendezvényeinknek, egyes ünnepünknek helyet biztosít. Fejlesztő pedagógusunk itt tartja heti rendszerességgel óráit az erre a célra kialakított helységben. Helyhiány miatt a hitoktatás alkalmai is itt történnek.

A gyermekek életkorának megfelelő művészeti kiállításokat megtekintjük. Rendszeresen meglátogatjuk a könyvtárat, a kikölcsönzött könyvből közös élményeket szerzünk kezdeményezések, mese hallgatás alkalmával. Ezzel is szeretnénk gyermekeink olvasóvá válását elősegíteni.
Egészségügyi intézmények 
Kapcsolatot tartunk az óvoda orvosával, védőnőjével. A szűrővizsgálatokon kívül jó alkalom a szülő-egészségügyi szakember-óvodapedagógus együttlétre a szülői értekezlet, egészségnap, ahol előadás vagy kötetlen beszélgetés keretében szerezhetünk új ismereteket.
A családsegítő szolgálat éves esetmegbeszélésein részt veszünk, gyermekekkel kapcsolatos észrevételeinket írásban jelezzük.

Szakszolgálat  
A Bács-Kiskun Vármegyei Pedagógiai Szakszolgálat Kiskőrösi Tagintézményének segítségét kérjük, ha egy gyermek esetében valamilyen tanulási részképesség zavar gyanúja merül fel.
Sajátos nevelési igényű gyermek közoktatási státuszának megállapítását a Bács-Kiskun Megyei Pedagógiai Szakszolgálat Vármegyei Szakértői Bizottságot Ellátó Intézmény Kecskeméten végzi. Itt kerül sor felülvizsgálat alapján történő szakértői vélemények kiadására is.

Mindkét intézménynek június 30-ig küldjük meg az aktuális felülvizsgálatokkal kapcsolatos dokumentumokat.
ZÁRADÉK
A PEDAGÓGIAI PROGRAM ÉRVÉNYESSÉGI IDEJE

Ezen pedagógiai program érvényességi ideje négy évre – azaz 2024.sz augusztus 16.napjától 2028. augusztus 16. napjáig – szól.
A PEDAGÓGIAI PROGRAM ÉRTÉKELÉSE, FELÜLVIZSGÁLATA

A pedagógiai programban megfogalmazott célok és feladatok megvalósulását a nevelőtestület folyamatosan vizsgálja.

A nevelőtestület minden tanév végén írásban értékeli a pedagógiai programban megfogalmazott általános célok és követelmények megvalósulását.

 A PEDAGÓGIAI PROGRAM MÓDOSÍTÁSA
A pedagógiai program módosítására:

· az intézmény vezetője
· az intézmény nevelőtestülete tehet javaslatot.

A szülők a pedagógiai program módosítását közvetlenül a szülői szervezet képviselői útján javasolhatják.

A pedagógiai program módosítását az intézmény nevelőtestülete fogadja el, és az a fenntartó jóváhagyásával válik érvényessé.

A PEDAGÓGIAI PROGRAM NYILVÁNOSSÁGRA HOZATALA

Az óvoda pedagógiai programja nyilvános, minden érdeklődő számára megtekinthető.
A pedagógiai program egy-egy példánya a következő helyen tekinthető meg:

· az óvodavezető irodájában,

· az óvoda fenntartójánál
	LEGITIMÁCIÓS ZÁRADÉK



	

	A Fülöpszállási Mesevár Óvoda és Bölcsőde Pedagógiai Programját készítette és elfogadta az óvoda nevelőtestülete.



	Dátum: ................................
	

	
	........................................

	
	Nevelőtestület nevében, aláírása

	

	A Fülöpszállási Mesevár Óvoda  és Bölcsőde Pedagógiai Programját jóvágyta az óvoda igazgatója.



	Dátum: ................................
	

	
	........................................

	
	igazgató aláírása

	

	A Fülöpszállási Mesevár Óvoda és Bölcsőde Pedagógiai Programjáról véleményét nyilvánította:



	Dátum: ................................
	

	
	........................................

	
	Szülői közösség nevében, aláírása

	

	A Fülöpszállási Mesevár Óvoda  és Bölcsőde Pedagógiai Programjáról egyetértését kinyilvánította:



	Dátum: ................................
	

	
	........................................

	
	Fenntartó nevében, aláírás


Felhasznált irodalom:

1. Bakonyi Anna - Az óvodás gyermek értékelési-mérési rendszere 

2. Baranyai Sándorné : "Értük - velük" Környezetvédelem az óvodában - Hajdú-Bihar Megyei Pedagógiai Intézet - Debrecen, 1997 

3. Bekker Zoltánné - Kocsis csilla - Kongyikné Kis Klára - Zaveczné Komáromi Katalin: Kiegészítő segédlet a komplex fejlesztési tervekhez - suliNova Közoktatás-fejlesztési és Pedagógus-továbbképzési Kht. - Budapest, 2006 

4. Fehér Anna : Játszunk? Természetesen! - suliNova Közoktatás-fejlesztési és Pedagógus-továbbképzési Kht. - Budapest, 2006 

5. Kompetencia alapú óvodai programcsomag - Komplex fejlesztési tématervek 

6. Komplex prevenciós óvodai program (Kudarc nélkül az iskolában) - Volán Humán Oktatási és Szolgáltató Rt. 1997 

1.számú melléklet

Személyi feltételek

	Az intézmény dolgozói



	Óvodapedagógus

	7 fő

	ebből
	Igazgató-óvodapedagógus
	1 fő

	
	Igazgatóhelyettes-óvodapedagógus
	1 fő

	
	Munkaközösség vezető
	1 fő

	
	Fejlesztő óvodapedagógus (szakvizsga)
	1 fő

	
	Óvodapedagógus
	4 fő

	Pedagógiai asszisztens
	1 fő

	Dajka

	3 fő

	Az óvoda dolgozóinak összlétszáma

	11 fő

